**PARTEA II**

***Secțiunea “Condiții Specifice”***

|  |  |  |
| --- | --- | --- |
| **1.** | **INTERPRETAREA *CONTRACTULUI*** | |
| **1.1.** | **Definiții** | |
| 1.1. | ***Drept de proprietate*** - dreptul real al titularului de a poseda, de a folosi și de a dispune de bunul său, atribute ce pot fi exercitate în mod absolut, exclusiv și perpetuu, cu respectarea limitelor legale;  ***Despăgubire*** - suma, neprevăzută expres în *Contractul de achiziție publică de Produse*, care este acordată de către instanța de judecată ca și despăgubire plătibilă *Părții* prejudiciate în urma încălcării prevederilor *Contractului* de către cealaltă *Parte*;  ***Protecția mediului*** - ansamblu de acțiuni și măsuri privind protejarea fondului natural și construit în localități și în teritoriul înconjurător;  ***Reparare***- în caz de lipsă de conformitate, aducerea unui produs la conformitate în conformitate cu prevederile prezentului *Contract;*  ***Specificații tehnice*** - cerințe, prescripții, caracteristici de natură tehnică ce permit fiecărui *Produs* să fie descris, în mod obiectiv, într-o manieră corespunzătoare îndeplinirii necesității *Achizitorului*;  ***Standard*** - document oficial/specificație tehnică, adoptat(ă) de un organism de standardizare recunoscut, de stabilire a unor criterii minime, parametri de performanță, etc., care urmează să fie respectate în procesul de fabricație, de instalare, de operare a *Produselor*, și având aplicare repetată sau continuă, a cărei respectare nu este obligatorie și poate fi unul dintre următoarele:   * 1. *Standard armonizat* - standard european adoptat pe baza unei solicitări din partea Comisiei pentru aplicarea legislației de armonizare a Uniunii;   2. *Standard european* - standard adoptat de o organizație de standardizare europeană;   3. *Standard internațional*- standard adoptat de un organism de standardizare internațional;   4. *Standard național* - standard adoptat de un organism de standardizare național;   *Standardele* sunt menționate de *Achizitor* în *Caietul de Sarcini* și de *Ofertantul* devenit *Contractant* în *Propunerea Tehnică*. Referirea la *Standarde* în acest *Contract* include și reglementări tehnice sau altele asemenea emise de organisme de reglementare sau instituții cu atribuții recunoscute în domeniul de activitate reflectat în obiectul *Contractului*, astfel cum este descris la Art. I – Obiectul Contractului din prezentul Contract (Partea I);  ***Termen de garanție***- limita de timp, care curge de la data dobândirii *Produsului*, stabilită până la data la care *Contractantul* își asumă responsabilitatea remedierii sau înlocuirii *Produsului*, pe cheltuiala sa, dacă *Defectul/Defectele* nu sunt imputabile *Achizitorului,* conform prevederilor *Caietului de Sarcini*; | |
| **2.** | **DISPOZIŢII GENERALE** | |
| **2.1.** | **Comunicarea între *Părți*** | |
| **2.1.(a)** | *Orice comunicare între părţi, referitoare la îndeplinirea prezentului contract, trebuie să fie transmisă în scris.*  *Orice document scris trebuie înregistrat atât în momentul transmiterii, cât şi în momentul primirii.*  *Comunicările între părţi se pot face şi prin telefon, telegrama, fax sau e-mail, cu condiţia confirmării în scris a primirii comunicării.* | |
| **2.1.(b)** | **Adresele la care se transmit comunicările sunt următoarele:**  **Pentru *Achizitor: ADR SE***  **Adresă:**  *Municipiul Braila, str. Anghel Saligny, nr.24, Județul Brăila*  **Telefon:** *0339/40.10.20, int 130*  **E-mail:** [*adrse@adrse.ro*](mailto:adrse@adrse.ro) *; traian.ionescu@adrse.ro*  **Persoană de contact:** *Traian Ionescu*  **Funcția:** *Consultant IT*    **Pentru *Contractant*:** *[Contractant]*  **Adresă:** *[adresa]*  **Telefon:** *[număr telefon]*  **E-mail:** *[adresă electronică]*  **Persoană de contact:** *[numele și prenumele persoanei de contact din partea Contractantului]*  **Funcția:** *[funcția persoanei de contact din partea Contractantului]* | |
| **2.1.(c)** | *Orice comunicare făcută de una dintre Părți este considerată primită:*   1. *la momentul înmânării, dacă este depusă personal de către una dintre Părți,* 2. *la momentul primirii de către destinatar, în cazul trimiterii prin scrisoare recomandată cu confirmare de primire,* 3. *la momentul primirii confirmării de către expeditor, în cazul în care comunicarea este făcută prin fax sau e-mail (cu condiția ca trimiterea să nu fi intervenit într-o zi nelucrătoare, caz în care este considerată primită la prima oră a zilei lucrătoare următoare).* | |
|  | Confirmarea de primire se face în maximum 24 (*douăzecișipatru*) ore. | |
| **2.2.** | **Reprezentanții autorizați ai *Părților*** | |
| **2.2.(a)** | Reprezentantul *Achizitorului* desemnat pentru managementul acestui *Contract* este:  **Reprezentant:** *Luminita Mihailov*  **Funcția:** *Director General*  **Adresă:** *Municipiul Braila, str. Anghel Saligny, nr.24, Judetul Braila*  **Telefon:** *0339/40.10.18*  **E-mail:** [*adrse@adrse.ro*](mailto:adrse@adrse.ro)  Reprezentantul *Contractantului* desemnat pentru managementul acestui *Contract* este:  **Reprezentant:**  **Funcția:**  **Adresă:**  **Telefon:**  **E-mail:** | |
| **2.3.** | ***Durata, data intrării în vigoare a Contractului, Modificarea* *Contractului* și dispoziții conexe** | |
| ***2.3.1.***  ***2.3.2.*** | ***Durata si data intrării în vigoare a Contractului***  Durata prezentului Contract este de **60 de zile**, de la semnarea acestuia de catre ultima parte semnatara.  Demararea activităților se va face dupa data constituirii de catre Contractant a garantiei de buna executie.  Data de îndeplinire a unei obligaţii contractuale de către părţile contractante este în ultima zi a termenului stabilit. În cazul în care ultima zi ce constituie termenul de îndeplinire a unor obligaţii coincide cu o sărbătoare legală ori cu o zi nelucrătoare, atunci termenul se prelungeşte până în ziua imediat următoare zilei de sărbătoare legală sau zilei nelucrătoare.  ***Modificarea* *Contractului* și dispoziții conexe** | |
|  | Durata contractului poate fi prelungita prin act aditional la contract, cu acordul părților, fără afectarea caracterul general al contractului. | |
| ***2.3.2.1*** | ***Notificarea privind Modificările Contractului*** | |
| **2.3.2.1.(a)** | Oricare dintre *Părți* notifică cealaltă *Parte*, de îndată ce devine conștientă de o neclaritate/ambiguitate sau incoerență/neconcordanță între documentele *Contractului*. În cazul unor astfel de neclarități și incoerențe, clarificarea aspectelor se face printr-o *Dispoziție* dată de *Achizitor, in termen de 3 zile lucratoare de la data înregistrării notificării*.  *Contractantul* notifică *Achizitorul* imediat ce consideră că domeniul de aplicare îi cere să facă ceva ce este ilegal sau imposibil. În cazul în care *Achizitorul* este de acord, acesta emite o *Dispoziție* în vederea aplicării măsurilor care se impun.  Când Contractantul apreciază că Dispozițiile (ordinele și/sau instrucțiunile) Achizitorului nu corespund scopului Contractului, acesta va notifica Achizitorul în termen de 5 (cinci) zile lucratoare de la data primirii Dispoziției, sub sancțiunea decăderii din termen.  *Partea* care propune *Modificarea Contractului* are obligația de a transmite celeilalte *Părți* propunerea de *Modificare a Contractului* cu cel puțin 10 (*zece*) zile lucratoare înainte de data la care se consideră că *Modificarea Contractului* ar trebui să producă efecte.  Fiecare *Parte* are obligația de a notifica cealaltă *Parte* de îndată ce are cunoștință de existența unor circumstanțe care pot întârzia sau împiedica livrarea *Produselor* sau care pot genera o revendicare pentru plată suplimentară. *Contractantul* ia toate măsurile, cu diligența specifică bunului comerciant, pentru reducerea la minim a acestor efecte. | |
| **2.4.** | **Cesiunea** | |
| **2.4.(a)** | Contractantul are obligația de a nu transfera total sau parțial obligațiile sale asumate prin Contract.  În cazul în care drepturile şi obligațiile Contractantului stabilite prin acest Contract sunt preluate de către un alt operator economic, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare, Contractantul trebuie să notifice Achizitorul în termen de 5 zile lucratoare de la data preluarii acestora.  Cesiunea nu va exonera Contractantul de nici o responsabilitate privind garanția sau orice alte obligații asumate prin Contract | |
| **2.5.** | **Subcontractarea** | |
| **2.5.(a)**  **2.5. (b)**  **2.5. (c)**  **2.5. (d)**  **2.5. (e)** | Contractantul are obligația, în cazul în care subcontractează părți din contract, de a încheia contracte cu subcontractanții desemnați, în aceleasi condiții în care el a semnat contractul cu achizitorul.  Contractantul are obligaţia de a prezenta la încheierea contractului sau la inlocuirea acestora, toate contractele încheiate cu subcontractanţii desemnaţi.  Lista subcontractanților, cu datele de recunoaștere ale acestora, cât și contractele încheiate cu aceștia se constituie în anexe la contract.  Contractantul poate schimba oricare subcontractant numai dacă acesta nu și-a îndeplinit partea sa din contract. Schimbarea subcontractantului nu va schimba prețul contractului și va fi notificată achizitorului. Contractantul are obligația, in cazul inlocuirii unui Subcontractant, respectiv implicarea de noi Subcontractanți sa notifice achizitorul cu cel putin 5 zile înainte de momentul începerii activității în care respectivul Subcontractant este implicat, conform prevederilor contractuale privind comunicarea între Părți și cu prezentarea documentelor pentru verificarea formei de înregistrare și, după caz, de atestare ori apartenență din punct de vedere profesional, deținerea unei autorizații pentru realizarea obiectului contractului, motivelor de excludere (in conditiile art. 170 din Legea 98 din 2016), a capacității și resurselor pentru activitățile ce urmează a fi îndeplinite.  Achizitorul va notifica decizia sa Contractantului în termen de 5 (cinci) zile lucratoare de la data primirii notificării.  Contractantul este pe deplin răspunzător faţă de achizitor de modul în care îndeplineşte contractul. Contractantul este singurul răspunzător fata de Achizitor de modul în care a negociat termenul cu subcontractanţii săi, care contribuie în orice fel la îndeplinirea prezentului contract. În cazul în care aceştia din urmă nu respectă termenele, iar acest fapt conduce la întârzieri în îndeplinirea prezentului contract, răspunderea revine în totalitate Contractantului.  Subcontractantul este pe deplin răspunzător faţă de Contractant de modul în care îşi îndeplineşte partea sa din contract. Contractantul are dreptul de a pretinde daune – interese subcontractanților dacă aceștia nu își îndeplinesc partea lor din contract.  In situatia in care oricare subcontractant isi exprima optiunea de a fi platit direct de catre achizitor pentru partea din contract indeplinita de catre subcontractant, achizitorul efectueaza platile directe catre subcontractant numai dupa confirmarea livrarii, prin documente semnate de toate cele trei parti – achizitor, contractant si subcontractant sau de achizitor şi subcontractant atunci când, în mod nejustificat, contractantul blochează confirmarea executării obligaţiilor asumate de subcontractant.  *În cazul în care un Subcontractant și-a exprimat, în conformitate cu prevederile art. 218 din Legea 98/2016, opțiunea de a fi plătit direct, atunci această opțiune este valabilă numai dacă sunt îndeplinite în mod cumulativ următoarele condiții:*   1. *această opțiune este inclusă explicit în Contractul de Subcontractare constituit ca anexă la Contract și făcând parte integrantă din acesta.* 2. *Contractul de Subcontractare include la rândul său o anexă explicită și specifică privind modalitatea în care se efectuează plata directă de Achizitor către Subcontractant și care precizează toate și fiecare dintre elementele de mai jos:*    1. *pentru fiecare Rezultat/activitate aferentă părții din Propunerea Tehnică, anexă la Contract, astfel cum a fost încheiat între Contractant și Achizitor – partea din Rezultat/activitate sau Rezultatul/activitatea realizat/realizată de Subcontractant astfel cum va fi specificată în factura prezentată la plată,*    2. *modalitatea concretă de certificare a Rezultatului/activității de către Contractant pentru Rezultatul obținut de Subcontractant/activitatea realizată de Subcontractant înainte de prezentarea facturii de către Contractant Achizitorului,*    3. *partea/proporția din suma solicitată la plată corespunzătoare Rezultatului/activității care este în sarcina Subcontractantului, prin raportare la condițiile de acceptare la plată a facturilor emise de Contractant pentru Achizitor, așa cum sunt acestea detaliate în Contract,*    4. *stabilește condițiile în care se materializează opțiunea de plată directă,precizează contul bancar al Subcontractantului.*   Dispozitiile art II si art III din Contract- Partea I se aplica in mod corespunzator. | |
| **2.6.** | **Păstrarea/Furnizarea/Transmiterea/Utilizarea documentelor în cadrul *Contractului*** | |
| ***2.6.1.*** | ***Utilizarea Documentelor Achizitorului de către Contractant*** | |
|  | | ***NU ESTE CAZUL*** |
| **2.7.** | **Confidențialitatea informațiilor și protecția datelor cu caracter personal** | |
| **2.7.(a)** | | **Confidențialitatea informațiilor**  a) Contractantul va avea în vedere că toate informaţiile, datele şi orice alte materiale de care acesta şi echipa de experţi vor lua cunostinta sunt considerate confidenţiale, dacă Achizitorul nu dispune altfel. Obligația de confidențialitate rămâne în vigoare pentru o perioadă de 3 ani de la încheierea contractului.  b) Pe toată durata contractului si 3 ani dupa încheierea acestuia, Contractantul se va asigura că angajatii respectă aceste clauze minime obligatorii de confidenţialitate, coroborat cu alte prevederi contractuale din acest domeniu.  c) Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.  d) În privinţa relaţiilor cu media, Contractantul şi angajatii sai nu sunt autorizaţi să facă declaraţii, să susţină interviuri, să răspundă unor întrebări şi să comunice, prin oricare dintre mijloacele utilizate de/ în media, informaţii în legătură cu datele şi documentele de care vor lua cunostinta în cursul derulării prezentului contract, fără a avea acordul scris prealabil al Achizitorului.  e) Contractantul şi/sau experţii vor informa imediat Achizitorul cu privire la orice contact cu/solicitat de media în legătură cu acest contract. |
| **2.7.(b)** | | **Protecția datelor cu caracter personal**  Colectarea, prelucrarea și stocarea/arhivarea datelor cu caracter personal se va realiza în conformitate cu prevederile Regulamentului (UE) nr. 679/2016, precum și cu respectarea legislației naționale în materie, în scopul îndeplinirii obiectului contractului, precum și în scop statistic.  Datele cu caracter personal, așa cum sunt clasificate în Regulamentul (679)/2016, vor fi prelucrate în acord cu legislația aplicabilă în scopul și temeiul legal pentru care s-a încheiat prezentul contract.  Părțile contractuale vor lua măsuri temeinice și organizatorice adecvate, potrivit propriilor atribuții și competențe instituționale/organizaționale, în vederea asigurării unui nivel corespunzător de securitate a datelor cu caracter personal în ceea ce privește procesul de prelucrare/reprelucrare/transfer către terți și/sau publicarea acestora.  Părțile contractuale vor asigura potrivit propriilor atribuții și competențe instituționale/organizaționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.  Părțile contractuale se vor informa și notifica reciproc cu privire la orice încălcare a securității prelucrării datelor cu caracter personal din prezentul contract, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucrării Datelor cu Caracter Personal (ANSPDCP), conform obligațiilor ce decurg din Regulamentul (UE) 679/2016. Părțile contractante, prin reprezentanții desemnați să prelucreze datele cu caracter personal din cadrul prezentului contract, în îndeplinirea obiectului acestuia, vor realiza demersurile necesare pentru a întocmi evidențele activităților de prelucrare a datelor cu caracter personal în conformitate cu art 30 din Regulamentul (UE) 679/2016, precum și consimțământul persoanelor vizate de activitățile de prelucrare, punându-le la dispoziția ANSPDCP la solicitarea acesteia, în conformitate cu Anexa 4 la Contract, *Acord privind protectia datelor cu caracter personal*. |
| **2.8.** | **Asocierea de operatori economici** | |
| **2.8.** | | Prevederile stipulate în ***Secțiunea ”Condiții Generale”*** la această clauză se aplică în cadrul prezentului *Contract (daca este cazul)* |
| **3.** | **OBLIGAŢIILE *PĂRŢILOR*** | |
|  | **Atribuțiile și responsabilitățile Părților** | |
|  | **În derularea contractului, activitatea Contractantului va fi condusă de următoarele principii:**  **1. Contractantul acționează în interesul Achizitorului pe durata furnizarii produselor, în condițiile și cu limitele descrise în documentația aferentă prezentei proceduri de atribuire;**  **2. Contractantul acționează în sensul realizării obiectivelor prezentate pentru Contract în ceea ce privește optimizarea folosirii resurselor necesare îndeplinirii obiectivelor Contractului.** | |
| **3.1.** | **Obligațiile *Achizitorului*** | |
| ***3.1.1.*** | ***Obligații ale Achizitorului privind asistența acordată Contractantului*** | |
| **3.1.1.(a)**  **3.1.1 (b)** | Achizitorul se obligă să pună la dispoziția contractantului, cu promptitudine, orice informații și/sau documente pe care le deține și care pot fi relevante pentru realizarea contractului, inclusiv accesul în spațiile destinate instalării produselor (în vederea instalării produselor), pentru produsele unde s-a solicitat ca furnizorul să efectueze instalare.  Achizitorul se obligă să sesizeze contractantul asupra oricărui defect al produsului în perioada de garanție. | |
| ***3.1.2.*** | ***Obligații ale Achizitorului privind emiterea de Dispoziții*** | |
| **3.1.2.(a)** | | *Achizitorul se obligă să respecte dispozițiile din Caietul de sarcini. Notificarile si emiterile de dispozitii se intocmesc si transmit conform art 2.3.2. din prezentele conditii.* |
| ***3.1.3.*** | ***Obligații ale Achizitorului privind recepționarea Produselor*** | |
| **3.1.3.(a)**  **3.1.3 (b)** | Achizitorul se obligă să recepționeze produsele furnizate în termenele specificate și să certifice conformitatea cu specificațiile din caietul de sarcini, astfel cum este prevăzut în Caietul de sarcini, Anexa 1 la Contract.  Recepția produselor se va efectua pe baza de proces verbal semnat de către Contractant și Achizitor. Recepția calitativă se va realiza dupa livrarea, punerea în funcțiune și testarea produselor și, dupa caz, dacă toate defectele au fost remediate.  Procesul verbal de recepție calitativă si punere in funtiune poate să includă unul din următoarele rezultate:  - Acceptat  - Refuzat  In cazul refuzului contractantul se angajează să corecteze greșelile constatate și descrise la punctul „Observatii” din procesul verbal de recepție calitativă si punere in funtiune. Remedierea defectelor trebuie efectuată în conformitate cu cele stabilite în Contract.  Documentațiile pe care Contractantul trebuie să le livreze Achizitorului în cadrul contractului sunt:  • Certificatele de garanție, care vor cuprinde și seriile de identificare ale produselor furnizate.  • Fișa tehnică / manual / instrucțiuni de utilizare aferente produselor furnizate în limba română.  • Declaratia de conformitate  • Alte documente după caz. | |
| ***3.1.4.*** | ***Obligații ale Achizitorului privind plățile*** | |
| **3.1.4.(a)**  **3.1.4. (b)** | Achizitorul se obligă să efectueze plata pentru produsele recepționate și acceptate, în conformitate cu prevederile contractuale.  Contractantul va emite factura pentru produsele livrate. Fiecare factură va avea menționat numărul contractului, codul SMIS al proiectului, datele de emitere și de scadență ale facturii respective.  Factura va fi emisă după semnarea de către Achizitor a procesului-verbal de recepție și punere în funcțiune a echipamentelor. Procesul verbal de recepție și punere în funcțiune va însoți factura și reprezintă elementul necesar realizării plății, împreună cu celelalte documente justificative prevăzute mai jos:  1. certificatul de garanție;  2. declarația de conformitate;  Plațile în favoarea Contractantului se vor efectua prin ordin de plata, in contul Contractantului, în termen de 30 de zile de la data emiterii facturii fiscale în sistemul E-factura.  Contractantul are obligaţia întocmirii corecte a facturii, având toate elementele de identificare inclusiv ale Achizitorului menţionate corect, conform prevederilor legale în vigoare.  Plăţile vor fi efectuate în lei.  Se vor plăti numai produsele care sunt în conformitate cu Anexa 1 *- Caietul de Sarcini*, Anexa 2 - *Propunerea Tehnică* și Anexa 3 - *Propunerea Financiară* *inclusiv Centralizator de preturi pentru produse* la Contractul de furnizare.  *Procesul verbal de recepție și punere în funcțiune și documentele de însoțire reprezintă condiție pentru plată.* | |
| ***3.1.5.*** | ***Obligații ale Achizitorului în cazul încetării Contractului înainte de termen*** | |
| 3.1.5. (a) | | *Obligatiile Achizitorului la incetarea contractului inainte de termen sunt cele stipulate la art 3.3.1 si 7.3. din prezentele conditii* |
| **3.2.** | **Obligațiile *Contractantului*** | |
| ***3.2.1.*** | *Obligații ale Contractantului privind livrarea Produselor* | |
| ***3.2.1.(a)*** | Contractantul se obliga să furnizeze produsele conform descrierii din Anexa 1- Caiet de sarcini.  Termenul de livrare este de maxim 45 zile de la data semnarii contractului de către ultima parte semnatară.  Toate echipamentele și accesoriile trebuie să fie noi – NU se acceptă produse second-hand sau remanufacturate. Toate specificațiile tehnice precizate în Caietul de sarcini-Anexa 1 la prezentul contract sunt minimale și obligatorii. Furnizorul va asigura fără costuri suplimentare livrarea produselor la sediul Achizitorului din Brăila, Str. Anghel Saligny, nr. 24.  Un produs este considerat livrat când toate activitățile în cadrul contractului au fost realizate și produsul/echipamentul este instalat, funcționează la parametrii agreați și este acceptat de Achizitor.  Contractantul este pe deplin responsabil pentru furnizarea produselor în condițiile Caietului de sarcini, în conformitate cu propunerea sa tehnică. Totodată, este răspunzător atât de siguranța tuturor operațiunilor și metodelor de furnizare, cât și de calificarea personalului folosit pe toată durata contractului.  Va furniza produsele cu atenție, eficiență și diligență, cu respectarea dispozițiile legale, aprobările și standardele tehnice, profesionale și de calitate în vigoare. Va lua toate măsurile necesare pentru a preveni ori stopa orice situație care ar putea compromite derularea obiectivă și imparțială a contractului.  Contractantul are obligatia sa livreze Produsele cantitativ și calitativ la locul indicat de Achizitor pentru fiecare produs in parte. Fiecare produs va fi însoțit de toate subansamblele / părțile componente necesare punerii și menținerii în funcțiune. Livrarea se va face conform specificaíilor din Caietul de sarcini-Anexa 1 la prezentul contract, Cap. 3.2 *Livrare, ambalare, etichetare, transport si asigurare pe durata transportului.* | |
| ***3.2.1.(b)*** | **Dacă *Contractantul* nu furnizează *Produsele* în condițiile și termenele astfel cum au fost stabilite prin *Documentele* *Contractului*, *Achizitorul* are dreptul de a solicita plata de penalități de întârziere în cuantum de** 0,03% *pe zi de întârziere* ***din valoarea contractului.*** | |
|  |  | |
| ***3.2.2.*** | ***Obligații ale Contractantului în legătură cu calitatea Produselor*** | |
| ***3.2.2.(a)*** | Nivelul așteptat pentru performanță în cadrul Contractului va fi influențat de îndeplinirea specificațiilor caietului de sarcini. | |
| ***3.2.3.*** | ***Ambalare și marcare/etichetare*** | |
|  | Contractantul va ambala și eticheta produsele furnizate astfel încât să prevină orice daună sau deteriorare în timpul transportului acestora către destinaţia stabilită. Ambalajul trebuie prevăzut astfel încât să reziste, fără limitare, manipularii accidentale, expunerii la temperaturi extreme, sării şi precipitaţiilor din timpul transportului şi depozitării în locuri deschise. În stabilirea mărimii şi greutăţii ambalajului Contractantul va lua în considerare, acolo unde este cazul, distanta faţă de destinaţia finală a produselor furnizate şi eventuala absenţă a facilităţilor de manipulare la punctele de tranzitare.  Toate materialele de ambalare, precum si toate materialele necesare protecției coletelor (folii de protectie, cutii, etc.) vor fi preluate de către contractant după instalarea și testarea echipamentelor cu excepția acelor ambalaje care sunt necesare a fi prezentate în vederea acordării garanției.  Transportul și toate costurile asociate sunt în sarcina exclusivă a Contractantului. Produsele vor fi asigurate împotriva pierderii sau deteriorării intervenite pe parcursul transportului și cauzate de orice factor extern.  Contractantul este responsabil pentru livrarea în termenul agreat al produselor și se consideră că a luat în considerare toate dificultăţile pe care le-ar putea întâmpina în acest sens şi nu va invoca nici un motiv de întârziere sau costuri suplimentare.  . | |
| ***3.2.4.*** | ***Obligații ale Contractantului privind documentele care însoțesc Produsele si garantia.*** | |
| **3.2.4.(a)** | Produsele vor fi livrate la sediul ADR Sud-Est, str. Anghel Saligny nr. 24, Brăila, *în termen de maxim* ***45 de zile*** *de la data semnarii contractului de către ultima parte semnatară.* | |
| **3.2.4.(b)**  **3.2.4. (c)** | *La predarea Produselor, Contractantul are obligația de a transmite Achizitorului următoarele documente:*   1. Certificatele de garanție, care vor cuprinde și seriile de identificare ale produselor furnizate. 2. Fișa tehnică / manual / instrucțiuni de utilizare aferente produselor furnizate în limba română. 3. Declaratia de conformitate 4. Alte documente după caz.   *Garanția Produselor este specificată în Propunerea tehnică.*  *Toate produsele trebuie să fie acoperite de garanție pentru cel puțin perioada solicitată pentru fiecare produs. Perioada de garanție începe de la data acceptării produselor respectiv data înregistrării procesului verbal de recepție și de punere în funcțiune a produselor.*  *Contractantul trebuie să fie în masură să asigure piesele de schimb și orice alte materiale consumabile pentru o perioadă de minim 3 ani după expirarea perioadei de garanție. Piesele de schimb, vor fi puse Ia dispoziția Achizitorului și vor deține eticheta UE ecologică sau o altă etichetă ecologică relevantă.*  *Garanția trebuie să acopere toate costurile rezultate din remedierea defectelor în perioada de garanție, inclusiv, dar fără a se limita la:*  *• demontarea componentelor care fac obiectul garanției;*  *• ambalaje, inclusiv furnizarea de material protector pentru transport (cutii, lăzi etc.);*  *• transport prin intermediul transportatorului, inclusiv de transport internațional;*  *• diagnoza defectelor, inclusiv costurile de personal;*  *• repararea tuturor componentelor defecte sau furnizarea unor noi componente;*  *• înlocuirea părților defecte;*  *• despachetarea, inclusiv curățarea spațiilor unde se efectueaza intervenția;*  *• instalarea în starea inițială ;*  *• testarea pentru a asigura funcționarea corectă;*  *• repunerea în funcțiune.*  *Contractantul se va asigura că personalul său nu se află într-o situație care ar putea genera un conflict de interese. Va asigura în perioada de garanție remedierea oricărui defect al produsului, astfel încât acesta să funcționeze la parametrii indicați de către producător.* | |
| ***3.2.5.*** | ***Obligații ale Contractantului privind instalarea, punerea în funcțiune, testarea, acordarea de asistență tehnică și asigurarea activităților de mentenanță*** | |
| **3.2.5.(a)**  **3.2.5.(b)** | Instalarea, punerea în funcțiune, testarea  Contractantul va asigura instalarea și punerea în funcțiune a produselor livrate la locul indicat de Achizitor și va efectua orice altă configurație considerată necesară pentru a asigura funcționarea corectă a produselor.  Contractantul trebuie să instaleze toate produsele în mod corespunzător, asigurând-se în același timp că spațiile unde s-a realizat instalarea rămân curate. După livrarea și instalarea produselor, contractantul va elimina toate deșeurile rezultate și va lua măsurile adecvate pentru a aduna toate ambalajele și eliminarea acestora de la locul de instalare.  Odată ce produsele sunt asamblate, contractantul va realiza toate configurările/setările necesare pentru a pune produsele în funcțiune. Punerea în funcțiune include, de asemenea, toate ajustările și setările necesare pentru a asigura instalarea corespunzătoare, în ceea ce privește performanța și calitatea, cu toate configurațiile necesare pentru o funcționare optimă.  Dupa instalare și punere în funcțiune, Achizitorul, împreună cu Contractantul, va efectua teste funcționale ale produselor. Contractantul va efectua pe cheltuiala sa şi fără nici un fel de costuri din partea Achizitorului toate testele pentru a asigura funcționarea produsului la parametri agreați.  Contractantul rămâne responsabil pentru protejarea produselor luând toate măsurile adecvate pentru a preveni lovituri, zgârieturi și alte deteriorări, până la acceptare de către Achizitor.  Instruire  Contractantul este responsabil pentru instruirea la fața locului a personalului desemnat de Achizitor. Scopul instruirii este de a transfera cunoștințele necesare pentru a opera produsul. Instruirea va fi organizată după ce produsul este funcțional și trebuie să permită personalului Achizitorului să cunoască:  o operarea corespunzătoare a produsului;  o funcționarea diferitelor componente ale produsului;  o informații despre mentenanta de rutină care trebuie să fie efectuată de către utilizator, depistarea problemelor și diagnosticare de bază. | |
| **3.2.5. (c)**  **3.2.5 (d)** | Mentenanța corectivă în perioada de garanție  Mentenanța corectivă trebuie înțeleasă ca totalitatea operațiunilor de intervenție la un echipament care se efectuează în perioada de garanție, ca urmare a constatarii unui defect in functionarea echipamentului, defect care nu este cauzat de exploatarea necorespunzatoare. Mentenanța corectivă trebuie sa acopere toate costurile aferente intervenției, inclusiv forța de muncă și altele asemenea.  Serviciile de mentenanță corectivă vor fi asigurate la locul acceptarii. Dupa fiecare intervenție corectivă, Contractantul trebuie efectueze teste de funcționare și să prezinte un raport care să includă activitățile realizate.  Suportul tehnic  Contractantul va adopta toate măsurile necesare pentru a asigura, în mod continuu, personalul, echipamentele și suportul necesare pentru îndeplinirea în mod eficient a obligațiilor asumate prin contract  Contractantul va asigura suportul tehnic necesar pe toată durata contractului, cât și în perioada de garanție asumată prin oferta tehnică  Contractantul va asigura un punct de contact dedicat personalului autorizat al Achizitorului unde se poate semnala orice problemă/defecțiune care necesită mentenanță preventivă sau corectivă sau solicită suport tehnic al Contractantului în gestionarea unui incident, disponibil, pentru a se asigura ca orice situație semnalată este tratată cu promptitudine.  Contractantul va raspunde în timp util la orice incident semnalat de către Achizitor, în funcție de nivelul incidentului. Fiecarui incident este caracterizat de un nivel de prioritate, care va evidentia impactul acestuia asupra functionlitatilor produsului. Nivelele de prioritate sunt:  i. Urgent: Incidentul are impact major asupra funcţionării produsului. Problema împiedică desfășurarea activității Achizitorului.  ii. Critic: Impact semnificativ asupra funcţionării produsului. Problema împiedică desfășurarea în condiţii normale a activităţii Achizitorului. Nici o soluţie alternativă nu este disponibilă, însă activitatea Achizitorului poate totuși continua, însa într-un mod restrictiv.  iii. Major: Impact mediu asupra desfășurării activității Achizitorului. Problema afectează minor funcţionalitățile produsului. Impactul reprezintă un inconvenient care necesită soluţii alternative pentru refacerea funcţionalităților.  iv. Minor: Impact minim asupra desfășurării activității Achizitorului. Problema nu afectează funcţionalitățile produsului. Rezultatul este o eroare minoră care nu împiedică desfășurarea în bune condiţii a activităţii Achizitorului.  Produsele care, în timpul perioadei de garanție, le inlocuiesc pe cele defecte beneficiază de o nouă perioadă de garanție care decurge de la data înlocuirii produsului. În cazul apariției unei defecțiuni, echipamentul se va ridica de către furnizor de Ia sediul achizitorului în 24 de ore de Ia înștiințare pentru efectuarea remedierii defecțiunii.  Contractantul are obligația de a remedia defecțiunile semnalate sau de a înlocui produsele defecte în termen de maxim 5 zile lucrătoare. Nerespectarea termenelor de mai sus dă dreptul Achizitorului de a solicita penalități / daune-interese în conformitate cu clauzele contractului de achiziție publică de furnizare produse. | |
| ***3.2.6.*** | ***Obligații privind personalul și forța de muncă, asigurările și securitatea muncii, legislația muncii și programul de lucru*** | |
| **3.2.6.(a)** | Contractantul trebuie să respecte toate prevederile legale, aplicabile la nivel național, dar și regulamentele aplicabile la nivelul Uniunii Europene. Pe perioada realizării tuturor activităților din cadrul Contractului, Contractantul este responsabil pentru implementarea celor mai bune practici, în conformitate cu legislația și regulamentele existente la nivel național și la nivelul Uniunii Europene.  Contractantul va fi ținut deplin responsabil pentru subcontractanții săi în furnizarea produselor si realizarea operatiunilor cu titlu accesoriu prevăzute în Caietul de Sarcini, urmând să răspundă față de Achizitor, pentru orice nerespectare sau omisiune a respectării oricăror prevederi legale și normative aplicabile.  Achizitorul nu va fi ținut responsabil pentru nerespectarea sau omisiunea respectării de către Contractant sau de către subcontractanții acestuia a oricărei prevederi legale sau a oricărui act normativ aplicabil precum și atât pentru furnizarea produselor cât și pentru rezultatele generate de furnizarea produselor.  În cazul în care intervin schimbări legislative, Contractantul are obligația de a informa Achizitorul cu privire la consecințele asupra activităților care fac obiectul Contractului și de a-și adapta activitatea în funcție de decizia Achizitorului în legătură cu schimbările legislative. În cazul în care o astfel de situație este aplicabilă trebuie precizat în Contract mecanismul de soluționare a unor astfel de situații.  Ofertantul devenit Contractant are obligatia de a respecta in executarea Contractului, obligațiile aplicabile în domeniul mediului, social și al muncii instituite prin dreptul Uniunii, prin dreptul național, prin acorduri colective sau prin dispozițiile internaționale de drept în domeniul mediului, social și al muncii enumerate în anexa X la Directiva 2014/24.  Actele normative și standardele indicate mai jos sunt considerate indicative și nelimitative; enumerarea actelor normative din acest capitol este oferită ca referință și nu trebuie considerată limitativă:  Legea nr. 98 din 19.05.2016, actualizată, privind achizițiile publice;  Ordinul nr. 1946/09.08.2024 pentru aprobarea criteriilor ecologice aplicabile categoriilor de produse care au impact asupra mediului pe durata întregului ciclu de viaţă, prevăzute în anexa nr. 2 la Normele metodologice referitoare la atribuirea contractului sectorial/acordului-cadru din de aplicare a prevederilor Legea nr. 99/2016 sectoriale, aprobate prin metodologice cadru din Hotărârea Guvernului nr. 394/2016 , respectiv în privind achiziţiile anexa nr. 2 la Normele de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016;  Hotărârea de Guvern nr. 395 din 2 iunie 2016, actualizată, pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice;  Legea nr. 101 din 19 mai 2016, actualizată, privind remediile şi căile de atac în materie de atribuire a contractelor de achiziţie publică, a contractelor sectoriale şi a contractelor de concesiune de lucrări şi concesiune de servicii, precum şi pentru organizarea şi funcţionarea Consiliului Naţional de Soluţionare a Contestaţiilor;  Legea 319 din 14 iulie 2006, actualizată, privind securitatea și sănătatea în muncă, completată cu condițiile de muncă și protecția muncii, www.mmuncii.ro. | |
| **3.2.6.(b)** | *Instruirea din punct de vedere al sigurantei si securitatii in munca pentru utilizarea produselor va fi efectuată de către Contractant.* | |
|  | |  |
| ***3.2.7.*** | *Obligații ale Contractantului în legătură cu terții susținători a căror angajamente de susținere fac parte din Documentele Contractului, altul/alții decât cei care au calitatea de Subcontractant* | |
| **3.2.7.** | Managementul contractului include o componentă de management și o componentă administrativă – de administrare efectivă a Contractului – și presupune coordonarea continuă, monitorizarea și controlul tuturor activităților și rezultatelor realizate de Contractant, având ca date de intrare:   1. Termenul de livrare acceptat de părți, asa cum este definit in Contract; 2. Informații despre implicarea efectiva a tertilor sustinatori cu resursele puse la dispozitie (dacă este cazul); 3. Comunicările între Contractant și terț(i) susținator(i) cu privire la existenta sau inexistenta dificultatilor in implementarea Contractului 4. Pozitia tertului sustinator in legatura cu informatiile comunicate (dacă este cazul);   Contractantul trebuie să furnizeze produsele si sa realizeze operatiunile cu titlu accesoriu și să obțină rezultatele așteptate, așa cum este stabilit prin Contractul ce rezultă din această procedură, astfel încât până la finalizarea duratei Contractului să fie realizate și acceptate (acceptarea finală sau parțială) conform planificării și cerințelor. | |
| ***3.2.8.*** | *Obligații ale Contractantului privind facturarea* | |
| **3.2.8.(a)** | Contractantul va emite factura pentru produsele livrate. Fiecare factură va avea menționat numărul contractului, codul SMIS al proiectului, datele de emitere și de scadență ale facturii respective.  Factura va fi emisă după semnarea de către Achizitor a procesului-verbal de recepție și punere în funcțiune a echipamentelor. Procesul-verbal de recepție și punere în funcțiune va însoți factura și reprezintă elementul necesar realizării plății, împreună cu celelalte documente justificative prevăzute mai jos:  1. certificatul de garanție;  2. declarația de conformitate;;  Contractantul are obligaţia întocmirii corecte a facturii, având toate elementele de identificare inclusiv ale Achizitorului menţionate corect, conform prevederilor legale în vigoare.  Plăţile vor fi efectuate în lei.  Se vor plăti numai produsele care sunt în conformitate cu Anexa 1 *- Caietul de Sarcini*, Anexa 2 - *Propunerea Tehnică* și Anexa 3 - *Propunerea Financiară* *inclusiv Centralizator de preturi pentru produse* la Contractul de furnizare.  *Procesul verbal de recepție și punere în funcțiune reprezintă condiție pentru plata.* | |
| ***3.2.9.*** | ***Obligații ale Contractantului privind daunele și penalitățile de întârziere*** | |
| **3.2.9.(a)** | *Contractantul se obligă să despăgubească achizitorul împotriva oricăror:*  *i) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.) și*  *ii) daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea contractului încheiat cu achizitorul.*  *Nerespectarea, de către Contractant/Subcontractanții acestuia, a obligațiilor privind drepturi de autor si protectia datelor cu caracter personal, dă dreptul Achizitorului la solicitare de daune.*  *Dacă Contractantul nu furnizeaza produsele la termenele astfel cum au fost stabilite prin Documentele Contractului, Achizitorul are dreptul de a solicita plata de penalități de întârziere în cuantum de 0,03% pe zi de întârziere din valoarea contractului.*  Nerespectarea obligatiilor de la art 3.2.5*Obligații ale Contractantului privind acordarea de asistență tehnică și asigurarea activităților de mentenanță****,*** da dreptul Achizitorului de a solicita penalități/daune interese *în cuantum de 0,03% pe zi de întârziere din valoarea Contractului.*  *În cazul în care Contractantul nu realizeaza activitatile in cadrul Contractului, iar o autoritate publică sau o terță persoană somează sau aplică sancțiuni pecuniare achizitorului, atunci achizitorul este în drept să solicite Contractantului plata acestor sancțiuni.* | |
| **3.3.** | **Sancțiuni pentru neîndeplinirea culpabilă a obligațiilor contractuale** | |
| ***3.3.1.*** | ***Neîndeplinirea obligațiilor de către Achizitor*** | |
| **3.3.1.(a)** | | *In cazul in care Achizitorul nu isi onoreaza obligatiile de plata stipulate la art 3.1.4. din prezentele Conditii Specifice, Contractantul poate pretinde Achizitorului, ca penalitati, o suma echivalenta cu o cota procentuala de 0,03% /zi din plata neefectuata, până la îndeplinirea efectivă a obligațiilor*. |
| ***3.3.2.*** | ***Neîndeplinirea obligațiilor de către Contractant*** | |
| ***3.3.2.(a)*** | *Dacă Contractantul nu furnizeaza produsele la termenele astfel cum au fost stabilite prin Documentele Contractului, Achizitorul are dreptul de a solicita plata de penalități de întârziere în cuantum de 0,03% pe zi de întârziere din valoarea contractului.*  Nerespectarea obligatiilor de la art 3.2.5*Obligații ale Contractantului privind acordarea de asistență tehnică și asigurarea activităților de mentenanță****,*** da dreptul Achizitorului de a solicita penalități *în cuantum de 0,03% pe zi de întârziere din valoarea Contractului.* | |
| **4.** | **DERULAREA *CONTRACTULUI*** | |
| **4.1.** | **Prelungirea duratei *Contractului*** | |
| **4.1.(a)** | | *Durata contractului poate fi prelungita prin act aditional la contract, cu acordul Achizitorului* *fără afectarea caracterul general al contractului.* |
| **4.2.** | **Recepția *Produselor*** | |
| **4.2.(a)** | *Termenul de livrare este de maxim 45 zile de la semnarea contractului de catre ultima parte contractantă.*  Un produs este considerat livrat când toate activitățile în cadrul contractului au fost realizate și produsul este instalat, funcționează la parametrii agreați și este acceptat de Achizitor.  Destinația de livrare este: sediul ADR Sud-Est, str. Anghel Saligny nr. 24, Brăila.  Produsele livrate vor fi insotite de urmatoarele documente:  1 Documentațiile pe care Contractantul trebuie să le livreze Achizitorului în cadrul contractului sunt:  • Certificatele de garanție, care vor cuprinde și seriile de identificare ale produselor furnizate.   * Fișa tehnică / manual / instrucțiuni de utilizare aferente produselor furnizate în limba română. * Declaratia de conformitate * Alte documente după caz.   *Persoana de contact este Dl. Traian Ionescu, consultant in informatica, tel. 0339/40.10.20, int 130.* | |
| **4.2.(b)** | *Produsele* livrate vor respecta cerintele minimale din Caietul de sarcini, Anexa 1 la Contract si din Propunerea tehnica, Anexa 2 la Contract  Autenticitatea *Produselor* livrate trebuie probată prin însoțirea acestora de catre de declaratie/certificat de conformitate.  Intervalul/momentul la care se măsoară performanța va fi pe toată durata contractului și modalitatea de măsurare a acesteia se va raporta la performanțele utilizării produselor la nivelul instituției.  *Produsele* respinse la recepție nu pot fi plătite. *Produsele* respinse inițial la recepție pot fi facturate și plătite în termenul stipulat de condițiile de plată, numai după ce întrunesc condițiile cerute de recepție. | |
|  |  | |
| **4.3.** | **Transferul dreptului de proprietate asupra *Produsului/Produselor*** | |
| 4.3. | Transferul dreptului de proprietate asupra Produsului/Produselor achiziționate va avea loc la data încheierii procesului-verbal de recepție și de punere în funcțiune a produselor. | |
| **4.4.** | **Garanția *Produsului/Produselor*** | |
| **4.4. (a)** | Perioada de garanție acordată Produsului/Produselor achiziționate prin prezentul Contract este de minim 12 luni și este in concordanta cu propunerea tehnica a Contractantului. | |
| **4.4. (b)**  **4.4. (c)** | Toate produsele trebuie să fie acoperite de garanție pentru cel puțin perioada solicitată pentru fiecare produs. Perioada de garanție începe de la data acceptării produselor respectiv data înregistrării procesului verbal de recepție și de punere în funcțiune a produselor.  Garanția trebuie să acopere toate costurile rezultate din remedierea defectelor în perioada de garanție, inclusiv, dar fără a se limita la:  • demontarea componentelor care fac obiectul garanției;  • ambalaje, inclusiv furnizarea de material protector pentru transport (cutii, lăzi etc.);  • transport prin intermediul transportatorului, inclusiv de transport internațional;  • diagnoza defectelor, inclusiv costurile de personal;  • repararea tuturor componentelor defecte sau furnizarea unor noi componente;  • înlocuirea părților defecte;  • despachetarea, inclusiv curățarea spațiilor unde se efectueaza intervenția;  • instalarea în starea inițială ;  • testarea pentru a asigura funcționarea corectă;  • repunerea în funcțiune. | |
| **4.4. (d)** | Contractantul trebuie să fie în masură să asigure piesele de schimb și orice alte materiale consumabile pentru o perioadă de minim 3 ani după expirarea perioadei de garanție. Piesele de schimb, vor fi puse Ia dispoziția Achizitorului și vor deține eticheta UE ecologică sau o altă etichetă ecologică relevantă.  Pe toată durata contractului, cât și în perioada de garanție, Contractantul va asigura suportul tehnic necesar. Contractantul va asigura un punct de contact dedicat personalului autorizat al Achizitorului unde se poate semnala orice problemă/defecțiune care necesită intervenția în perioada de garanție.  Achizitorul are dreptul de a notifica imediat Contractantului, în scris, orice plângere sau reclamație ce apare în conformitate cu această garanție. Contractantul va răspunde în timp util la orice incident semnalat de Achizitor. Fiecare incident va evidenția impactul acestuia asupra funcționalităților produsului. La primirea unei astfel de notificări, contractantul are obligația de a remedia defecțiunea sau de a înlocui produsul în perioada convenită, fără costuri suplimentare pentru achizitor.  Produsele care, în timpul perioadei de garanție, le inlocuiesc pe cele defecte beneficiază de o nouă perioadă de garanție care decurge de la data înlocuirii produsului. În cazul apariției unei defecțiuni, echipamentul se va ridica de către furnizor de Ia sediul Achizitorului în 24 de ore de Ia înștiințare pentru efectuarea remedierii defecțiunii.  Contractantul are obligația de a remedia defecțiunile semnalate sau de a înlocui produsele defecte în termen de maxim 5 zile lucrătoare. Nerespectarea termenelor de mai sus dă dreptul Achizitorului de a solicita penalități în conformitate cu prevederile art 3.2.9.a) si 3.3.2. a) din prezentele conditii. | |
| **4.5.** | | **Emiterea Documentului Constatator** |
| **4.5. a)** | | 1. în termen de *14 (paisprezece)* zile de la data la care ar fi trebuit semnat *Contractul* dacă ofertantul declarat câștigător refuză semnarea acestuia. 2. în termen de *14 (paisprezece)* zile de la data la care fost reziliat *Contractul*. 3. în termen de *14 (paisprezece)* zile de la data încheierii *Procesului-Verbal de Recepție a Produsului/Produselor se va elibera Contractantului un Document Constatator, de catre Achizitor, in conformitate cu prevederile legale.* |
| **5.** | **MONITORIZAREA *CONTRACTULUI*** | |
| **5.1.** | **Întâlniri de lucru și raportare** | |
| **5.1.(a)** | | *Responsabilitățile Achizitorului și ale Contractantului cu privire la organizarea procedurii de achiziționare a produselor vor fi:*   * *Responsabilitatea Achizitorului pentru procedură: organizarea procedurii de atribuire a Contractului, monitorizarea execuției Contractului și efectuarea plăților către Contractant, conform Contractului și desemnarea unui responsabil de contract și rolul acestuia: responsabilul de contract va asigura comunicarea permanentă cu echipa Contractantului, evidența tuturor documentelor referitoare la derularea Contractului si monitorizarea permanentă.* |
| **6.** | **PLĂŢI CONTRACTUALE** | |
| **6.1.** | **Acceptarea Prețului** | |
| **6.1.(a)** | | *Pretul contractului nu se modifică* |
| **6.2.** | **Facturare și plăți în cadrul *Contractului*** | |
| **6.2.(a)** | **Factura se emite și se completează** *cu respectarea condițiilor prevăzute în Caietul de Sarcini, Anexa 1 la contract cu prevederile Art. II Prețul Contractului si modalitati de plata din Contract si in conformitate cu prevederile – Codului fiscal, Legea 227/2015.* | |
| **6.3.** | **Plăți intermediare** | |
| **6.3.(a)** | | *Nu este cazul* |
| **6.4.** | **Plata finală** | |
| * 1. **(a)** | | Termenul de scadenţă pentru plata facturilor introduse de Contractant este de maxim 30 de zile de la data emiterii facturii fiscale în sistemul E-factura, numai după ce sunt întrunite condițiile de la Art II, punctele II. 4, II.5 din prezentul contract, Partea I.  Plata se face de către achizitor prin ordin de plata, in contul Contractantului şi în baza Procesului-verbal de recepție și punere în funcțiune care va însoți factura și care reprezintă elementul necesar realizării plății, împreună cu celelalte documente justificative prevăzute mai jos:  1. certificatul de garanție;  2. declarația de conformitate.  Plăţile vor fi efectuate în lei.  Se vor plăti numai produsele care sunt în conformitate cu Anexa 1 - Caietul de Sarcini si Anexa 2 - Propunerea Tehnică la Contractul de furnizare.  *Procesul verbal de recepție și punere în funcțiune reprezintă condiție pentru plata.*  În cazul în care *Contractantul* este, potrivit *Legii*, o asociere, liderul asocierii trebuie să facă dovada efectuării plății/plăților, către celălalt/ceilalți asociat/asociați, pentru activitățile realizate conform acordului de asociere și facturate.  În cazul subcontractării, *Contractantul* trebuie să facă dovada efectuării plății/plăților către Subcontractant/Subcontractanți, pentru activitățile realizate conform acordului de asociere și facturate. |
| **6.5.** | **Moneda utilizată în cadrul *Contractului*** | |
| **6.5.(a)** | **Moneda de referință a contractului este:** românească, LEU | |
| **6.5.(b)** | **Moneda în care se efectuează plățile este** românească, LEU | |
| **6.6.** | **Revizuirea prețurilor** | |
| * 1. (a) | *Preturile unitare incluse în acest Contract nu sunt supuse revizuirii pe perioada Contractului. Valoarea contractului nu se modifica.* | |
| **6.7.** | **Întârzieri în efectuarea plății** | |
| 6.7.(a) | | *In situația în care Achizitorul nu își îndeplinește obligația privind plata facturilor în termenele prevăzute in contract, Contractantul are dreptul de a aplica dobânzi penalizatoare de 0,03 %/zi, aplicat debitului restant, pentru fiecare zi de întârziere, până la stingerea efectivă a debitului prin executare, silită sau voluntară.* |
| **6.8.** | **Plata la rezilierea *Contractului*** | |
| 6.8.(a) | | *Rezilierea prezentului contract nu va avea nici un efect asupra obligaţiilor deja scadente între părţile contractante.* |
| **6.9.** | **Garanție pentru bună execuție** | |
| **6.9.1.**  **6.9.2**  **6.9.3**  **6.9.4.** | Contractantul are obligația de a constitui garanția de bună execuție a Contractului în maximum 5 (cinci) zile lucrătoare de la data semnării Contractului, pentru întreaga perioadă de valabilitate a Contractului, în cuantum de 5 % din Prețul Contractului, fără TVA, respectiv [valoarea în cifre (valoarea în litere)] lei. Constituirea garanției de bună execuție se va face prin virament bancar sau printr-un instrument de garantare emis în condițiile legii, care va deveni anexă la contract. Instrumentul de garantare trebuie să îndeplinească toate cerințele prevăzute în documentația de atribuire, inclusiv, dar fără a se limita la cerințele stabilite de Legea nr. 98/2016 privind achizițiile publice, cu modificările și completările ulterioare, a Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică.  Garanția de bună execuție se constituie de către Contractant în scopul asigurării Achizitorului de îndeplinirea cantitativă, calitativă și în perioada convenită a Contractului. Perioada garanției de bună execuție se întinde pe toată durata Contractului.  Achizitorul are dreptul de a emite pretenții asupra garanției de bună execuție, în limita sumei stabilită drept garanție, dacă Contractantul nu își execută, execută cu întârziere sau execută necorespunzător obligațiile asumate prin prezentul Contract.  Anterior emiterii unei pretenţii asupra garanției de bună execuție, Achizitorul are obligația de a notifica acest lucru Contractantului, precizând totodată obligațiile care nu au fost respectate. În cazul în care Achizitorul emite pretenții și execută garanția de bună execuție (total sau parțial), Contractantul se obligă ca în termen de 5 (cinci) zile lucrătoare de la data executării să procedeze la completarea corespunzătoare a garanției la cuantumul inițial.  Achizitorul se obligă să restituie garanția de bună execuție în cel mult 14 (paisprezece) zile de la data îndeplinirii de către Contractant a obligațiilor asumate prin prezentul Contract, dacă Achizitorul nu a ridicat până la acea dată pretenții asupra ei.  Eventualele plăți parțiale efectuate în baza prezentului Contract nu implică reducerea proporțională a garanției de bună execuție.  În cazul prelungirii duratei Contractului, Contractantul este obligat să prelungească în mod corespunzător garanția de bună execuție.  În orice moment, pe perioada derulării Contractului, Garanția de bună execuție trebuie să reprezinte cuantumul de 5% din valoarea Contractului, fără TVA.  Dacă pe parcursul executării Contractului, Achizitorul execută parțial sau total Garanția de bună execuție constituită până la data executării ei, Contractantul are obligația ca, în termen de 5 (cinci) zile de la executare să reîntregească garanția la cuantumul inițial.  În situația în care Contractantul nu îndeplinește această obligație, atunci Achizitorul are dreptul:   1. **să suspende activitățile din Contract până când *Contractantul* furnizează documentele originale care atestă reîntregirea Garanției de Bună Execuție;** 2. **de a transmite o notificare de reziliere, fără îndeplinirea unei alte formalități, cu  *10 (zece)* zile înainte de data rezilierii;** 3. **de a executa partea rămasă din Garanția de Bună Execuție sau de a aplica în mod cumulativ măsurile prevăzute la punctele i. și iii. sau la punctele ii. și iii. de mai sus.** | |
| **6.10.** | **Plăți către terți** | |
| 6.10. (a) | *Plățile către Subcontractanți se vor face cu respectarea dispozițiilor Codului civil și a prevederilor legale aplicabile precum și cu respectarea art. 218 din Legea nr. 98/2016.* | |
| **7.** | **DISPOZIŢII FINALE** | |
| **7.1.** | **Suspendarea *Contractului*** | |
| **7.1.(a)** | *Suspendarea intră în vigoare în ziua în care Contractantul primește o notificare oficială, sau la o dată ulterioară, în cazul în care notificarea prevede acest lucru. Achizitorul trebuie, să notifice cât mai curând posibil, contractantului pentru a relua activitățile suspendate sau informează Contractantul cu privire la încetarea contractului. Contractantul nu are dreptul să pretindă despăgubiri în cazul suspendării contractului.* | |
| **7.2.** | ***Forța majoră*** | |
| ***7.2.1.*** | ***Măsurile care se impun în caz de forță majoră*** | |
| **7.2.1.(a)** | | *Forta majora este constatata de o autoritate competenta.*  *Forta majora exonereaza partile contractante de indeplinirea obligatiilor asumate prin prezentul contract, pe toata perioada in care aceasta actioneaza.*  *Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pâna la aparitia acesteia.*  *Partea contractanta care invoca forta majora are obligatia de a notifica celeilalte parti, în scris, în maximum 5 (cinci) zile de la apariție si in mod complet, producerea acesteia si sa ia orice masuri care ii stau la dispozitie in vederea limitarii consecintelor.* |
|  | | *Partea care a invocat forța majoră are obligația să aducă la cunoștința celeilalte părți încetarea cauzei acesteia în maximum 5 (cinci) zile de la încetare.* |
| **7.2.1.(b)** | | *Dacă aceste împrejurări și consecințele lor durează mai mult de 30 (treizeci) de zile, fiecare parte poate renunța la executarea Contractului pe mai departe.* |
| **7.3.** | **Încetarea *Contractului*** | |
| **7.3.1.(a)** | *Prezentul contract încetează în urmatoarele situații:*   1. de drept, la îndeplinirea completă și corespunzătoare a obiectului prezentului Contract 2. acordul de voință al *Părților*, consemnat în scris 3. la data prevăzută în contract 4. la data intervenţiei unui act de autoritate 5. în caz de forță majoră, conform art. 7.2. 6. rezilierea unilaterală de către o *Parte* în cazul îndeplinirii în mod necorespunzător sau neîndeplinirii obligațiilor contractuale de către cealaltă *Parte* contractantă, obligații prevazute la art 3.2., 3.3. și 6.9 din Sectiunea Conditii specifice   Denunțarea unilaterală:  a) Achizitorul își rezervă dreptul de a denunța unilateral Contractul, în cel mult 30 de zile de la apariţia unor circumstanţe care nu au putut fi prevăzute la data încheierii Contractului şi care conduc la modificarea clauzelor contractuale în asemenea măsură încât îndeplinirea Contractului ar fi contrară intereselor Achizitorului şi/sau a interesului public.  b) Achizitorul are dreptul de a denunța unilateral prezentul Contract și în situația în care alocarea/repartizarea resurselor financiare a fost sistată/modificată.  c) Achizitorul îşi rezervă dreptul de a renunţa la Contract, printr-o notificare scrisă adresată Contractantul, fără nici o compensaţie, dacă acesta se regăsește într-una din situațiile de excludere prevăzute de Legea nr. 98/2016 privind achizițiile publice, cu modificările și completările ulterioare, cu condiţia ca această anulare să nu prejudicieze sau să afecteze dreptul la acţiune sau despăgubire pentru Contractant.  d) Contractantul îşi rezervă dreptul de a renunţa la Contract, printr-o notificare scrisă adresată Achizitorului, fără nici o compensaţie, dacă împotriva acestui Contract este pronunțată o decizie a Curții Europene de Justiție, a CNSC sau a instanțelor de judecată sau în cazul în care Contractantul se regăsește în una din situațiile de excludere.  Suplimentar față de cauzele de încetare prevăzute mai sus, Achizitorul poate rezilia Contractul după acordarea unui preaviz de 10 zile Contractantului, fără necesitatea unei alte formalități şi fără intervenția vreunei autorități și/sau instanțe de judecată, în oricare dintre situațiile următoare, dar nelimitându-se la acestea:  a. Contractantul cesionează dreptul de a încasa contravaloarea prestațiilor în alte condiții decât cele prevăzute în prezentul Contract sau subcontractează fără a avea acordul prealabil scris al Achizitorului;  b. Contractantul refuză sau omite să aducă la îndeplinire obligațiile în termenele stipulate în prezentul contract;  c. Contractantul a fost condamnat pentru o infracțiune în legătură cu exercitarea profesiei printr-o hotărâre judecătorească definitivă;  d. Contractantul se află în culpă profesională gravă ce poate fi dovedită prin orice mijloc de probă;  e. are loc orice modificare organizațională care implică o schimbare cu privire la personalitatea juridică, natura sau controlul Contractantului, cu excepţia situației în care asemenea modificări sunt înregistrate într-un act adițional la prezentul Contract;  f. apariția oricărei alte incapacități legale care să împiedice executarea Contractului;  g. cuantumul penalităților aplicate Contractantului ca urmare a neexecutării culpabile de către acesta a obligațiilor asumate prin prezentul Contract depășesc 10% din valoarea Contractului;  h. are loc o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene și, ca urmare a acestui fapt, Contractul nu ar fi trebuit să fie atribuit Contractantului;  i. prezentul contract încetează prin reziliere în cazul în care Contractantul nu își executa obligaţiile din prezentul contract în termen de 10 zile de la data primirii notificării prin care i s-a adus la cunostiinţă că nu şi-a executat ori îşi execută necorespunzător oricare din obligaţiile ce-i revin sau în cazul în care în care Contractantul subcontractează sau cesionează cu încălcarea prevederilor legislaţiei în vigoare, drepturile şi obligaţiile sale;  j. în alte situații prevăzute de Contract.  Prezentul Contract se va completa în mod corespunzător cu prevederile Codului Civil în materia rezilierii.  Încetarea prezentului Contract prin orice modalitate descrisă mai sus și din orice motiv, nu va exonera niciuna dintre Părți de îndeplinirea obligațiilor deja scadente.  În cazul în care Contractul încetează, indiferent de modalitatea de încetare, Contractantul va prezenta Achizitorului în termen de maximum 30 (treizeci) zile de la încetare, documente întocmite şi/sau obținute cu privire la derularea contractului, Contractantul urmând a fi plătit pentru activitatile efectuate, în conformitate cu prevederile Contractului până la data încetării.  De asemenea, Achizitorul va putea denunța unilateral Contractul la apariția oricăreia dintre situațiile prevăzute de art. 223 din Legea nr. 98/2016.  În cazul în care Contractantul se află în procedura insolvenței, declarată sau nedeclarată, se vor aplica prevederile Legii nr. 85/2014 privind procedura insolvenței, cu modificările și completările ulterioare. | |
| ***7.3.2.*** | ***Încetarea Contractului ca urmare a Forței majore*** | |
| 7.3.2.(a) | Dacă *Forța majoră* și consecințele acesteia durează pentru o perioadă mai mare de *30 (treizeci)* de zile, fiecare *Parte* poate renunța la executarea *Contractului*. | |
| **7.3.3.** | ***Încetarea Contractului pentru non-performanță*** | |
| 7.3.3. (a) | *În cazul în care Contractantul nu-și îndeplinește integral, și la o calitate corespunzătoare, obligațiile contractuale, Achizitorul are dreptul de a rezolva sau rezilia contractul de drept, fără notificare și fără intervenția instanțelor judecătorești. În acest caz, Contractantul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.*  *Nerespectarea obligațiilor asumate prin prezentul contract de către una dintre părți, în mod culpabil și repetat, dă dreptul părții lezate de a considera contractul de drept reziliat și de a pretinde plata de daune-interese* *prevazute la art 3.2. și 3.3. din Sectiunea Conditii specifice.*  *Achizitorul își rezervă dreptul de a renunța oricând la contract, printr-o notificare scrisă adresată Contractantului, fără nici o compensație, dacă acesta din urmă dă faliment, cu condiția ca această anulare să nu prejudicieze sau să afecteze dreptul la acțiune sau despăgubire pentru Contractant. În acest caz, Contractantul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.* | |
| **7.4.** | **Limba Contractului si Legea aplicabila** | |
| **7.4.1**  **7.4.2.** | | Limba Contractului și a tuturor comunicărilor dintre Părți este limba română.  Legea aplicabila prezentului contract este Legea Română, |
| **7.5.** | **Soluționarea eventualelor divergențe și a litigiilor** | |
| **7.5.(a)** | | Fiecare *Parte* trebuie să răspundă la o solicitare de soluționare amiabilă în termen de maximum 10 *(zece)* zile de la solicitare. |
| **7.5.(b)** | | Dacă încercarea de soluționare pe cale amiabilă, în termenul stabilit la clauza 7.5.(a), eșuează sau dacă una dintre *Părți* nu răspunde în termen la solicitare, oricare dintre *Părți* se poate adresa direct instanțelor competente |
| **7.5.(c)** | | În situația nerespectării acestei obligații, *Achizitorul* este îndreptățit la despăgubiri în valoare de 0,03% *pe zi de întârziere* din valoarea *Contractului*, pentru neexecutarea obligațiilor contractuale.] |

|  |  |  |  |
| --- | --- | --- | --- |
| Pentru ***Achizitor*,** | Pentru ***Contractant*,** |  |  |
|  |  |  |  |
| **AGENTIA PENTRU DEZVOLTARE REGIONALA A REGIUNII DE DEZVOLTARE SUD – EST (ADR SE)** | [Contractantul] |  |  |
| DIRECTOR GENERAL | [numele și prenumele reprezentantului legal al Contractantului] |  |  |
|  | [funcția reprezentantului legal al Contractantului] |  |  |
| Data: *[zz/ll/aaaa]* | [semnătura reprezentantului legal al Contractantului]  Data: *[zz/ll/aaaa]* |  |  |
| *DIRECTOR ECONOMIC*  *Consilier Juridic,* |  |  |  |
|  |  |  |  |