**PARTEA II**

***Secțiunea “Condiții Generale”***

**Cuprins**

[1. INTERPRETAREA *CONTRACTULUI* 4](#_Toc12544807)

[1.1. Definiții 4](#_Toc12544808)

[1.2. Reguli privind interpretarea *Contractului* 7](#_Toc12544809)

[2. DISPOZIŢII GENERALE 7](#_Toc12544810)

[2.1. Comunicarea între *Părți* 7](#_Toc12544811)

[2.2. Reprezentanții autorizați ai *Părților* 8](#_Toc12544812)

[2.3. Durata și data intrării în vigoare a *Contractului* 8](#_Toc12544813)

[2.3.2 *Modificarea* *Contractului* și dispoziții conexe 8](#_Toc12544814)

[*Modificări ale Contractului* 8](#_Toc12544815)

[*2.3.2.1* *Notificarea privind Modificările Contractului* 9](#_Toc12544816)

[2.4. Cesiunea 9](#_Toc12544817)

[2.6. Subcontractarea 9](#_Toc12544818)

[2.6. Păstrarea/Furnizarea/Transmiterea/Utilizarea documentelor în cadrul *Contractului* 11](#_Toc12544819)

[*2.6.1.* *Păstrarea şi Furnizarea documentelor în cadrul Contractului* 11](#_Toc12544820)

[2.7. Confidențialitatea informațiilor și protecția datelor cu caracter personal 11](#_Toc12544821)

[2.8. Asocierea de operatori economici 11](#_Toc12544822)

[3. OBLIGAŢIILE *PĂRŢILOR* 11](#_Toc12544823)

[3.1. Obligațiile *Achizitorului* 11](#_Toc12544824)

[*3.1.1.* *Obligații ale Achizitorului privind asistența acordată Contractantului* 11](#_Toc12544825)

[*3.1.2.* *Obligații ale Achizitorului privind emiterea de Dispoziții* 12](#_Toc12544826)

[*3.1.3.* *Obligații ale Achizitorului privind recepționarea Produselor* 12](#_Toc12544827)

[*3.1.4.* *Obligații ale Achizitorului privind plățile* 12](#_Toc12544828)

[*3.1.5.* *Obligații ale Achizitorului în cazul încetării Contractului înainte de termen* 12](#_Toc12544829)

[3.2 Obligațiile *Contractantului* 12](#_Toc12544830)

[*3.2.1* *Obligații ale Contractantului privind livrarea Produselor* 12](#_Toc12544831)

[*3.2.2* *Obligații ale Contractantului în legătură cu calitatea Produselor* 13](#_Toc12544832)

[*3.2.3.* *Obligații ale Contractantului privind ambalarea și marcarea/etichetarea* 13](#_Toc12544833)

[*3.2.4.* *Obligații ale Contractantului privind documentele care însoțesc Produsele si garantia acordata produsului/Produselor* 13](#_Toc12544834)

[*3.2.5.* *Obligații ale Contractantului privind acordarea de asistență tehnică și asigurarea activităților de mentenanță* 14](#_Toc12544835)

[*3.2.6.* *Obligații privind personalul și forța de muncă, asigurările și securitatea muncii, legislația muncii și programul de lucru* 14](#_Toc12544836)

[*3.2.7.* *Obligații ale Contractantului în legătură cu terții susținători a căror angajamente de susținere fac parte din Documentele Contractului, altul/alții decât cei care au calitatea de Subcontractant.* 14](#_Toc12544837)

[*3.2.8* *Obligații ale Contractantului privind facturarea* 14](#_Toc12544838)

[*3.2.9.* *Obligații ale Contractantului privind daunele și penalitățile de întârziere* 15](#_Toc12544839)

[*3.2.10.* *Obligații ale Contractantului în cazul încetării Contractului înainte de termen* 15](#_Toc12544840)

[3.3. Sancțiuni pentru neîndeplinirea culpabilă a obligațiilor contractuale 15](#_Toc12544841)

[*3.3.1.* *Neîndeplinirea obligațiilor de către Achizitor* 15](#_Toc12544842)

[*3.3.2.* *Neîndeplinirea obligațiilor de către Contractant* 16](#_Toc12544843)

[4. DERULAREA *CONTRACTULUI* 16](#_Toc12544844)

[4.1. Prelungirea duratei *Contractului* 16](#_Toc12544845)

[4.2. Recepția *Produselor* 16](#_Toc12544846)

[4.3. Transferul dreptului de proprietate asupra *Produsului/Produselor* 16](#_Toc12544847)

[4.4. Garanția *Produselor* 17](#_Toc12544848)

[4.5. Emiterea Documentului Constatator 17](#_Toc12544849)

[*5.* MONITORIZAREA *CONTRACTULUI* 17](#_Toc12544850)

[5.1. Întâlniri de lucru și raportare 17](#_Toc12544851)

[5.2. Monitorizarea performanțelor contractuale 17](#_Toc12544852)

[6. PLĂŢI CONTRACTUALE 18](#_Toc12544853)

[6.1. Acceptarea Prețului 18](#_Toc12544854)

[6.2. Facturare și plăți în cadrul *Contractului* 18](#_Toc12544855)

[6.3. Plăți intermediare 18](#_Toc12544856)

[6.4. Plata finală 18](#_Toc12544857)

[6.5. Moneda utilizată în cadrul *Contractului* 18](#_Toc12544858)

[6.6. Revizuirea prețurilor 18](#_Toc12544859)

[6.7. Întârzieri în efectuarea plății 19](#_Toc12544860)

[6.8. Plata la rezilierea *Contractului* 19](#_Toc12544861)

[6.9. Garanție pentru plăți în avans și bună execuție 19](#_Toc12544862)

[6.10. Plăți către terți 19](#_Toc12544863)

[7. DISPOZIŢII FINALE 19](#_Toc12544864)

[7.1. Suspendarea *Contractului* 19](#_Toc12544865)

[7.2. *Forța majoră* 19](#_Toc12544866)

[*7.2.1* *Definiție* 19](#_Toc12544867)

[*7.2.2.* *Măsurile care se impun în caz de forță majoră* 20](#_Toc12544868)

[7.3. Încetarea *Contractului* 20](#_Toc12544869)

[*7.3.2.* *Încetarea Contractului ca urmare a Forței majore* 20](#_Toc12544870)

[*7.3.3.* *Încetarea Contractului pentru non-performanță* 20](#_Toc12544871)

[7.4. Rezilierea *Contractului* 20](#_Toc12544872)

[7.5. Limba *Contractului si Legea aplicabila* 22](#_Toc12544873)

[7.6. Soluționarea eventualelor dispute 22](#_Toc12544874)

# INTERPRETAREA *CONTRACTULUI*

## Definiții

În prezentul *Contract*, următorii termeni vor fi interpretați astfel:

1. ***Caiet de Sarcini*** - Anexa 1 la prezentul *Contract*, care include obiectivele, sarcinile şi specificațiile, caracteristicile *Produselor* descrise în mod obiectiv, într-o manieră corespunzătoare îndeplinirii necesității *Achizitorului*, menționând, după caz, metodele şi resursele care urmează să fie utilizate de către *Contractant* şi/sau *Produsele* care trebuie livrate de către *Contractant,* inclusiv nivelurile de calitate, performanță, protecție a mediului, sănătate publică sau siguranță și altele asemenea, astfel cum pot fi/sunt precizate în mod expres în Secțiunea *”Condiții Specifice”*, după caz, precum și cerințe aplicabile *Contractantului* în ceea ce privește informațiile și documentele care trebuie puse la dispoziția *Achizitorului;*
2. ***Contract*** – prezentul *Contract de achiziție publică de Produse,* împreună cu anexele sale, inclusiv eventualele modificări şi completări efectuate de *Părți* în conformitate cu prevederile *Contractului*, având structura și conținând ca parte integrantă documentele astfel cum este stipulat în cadrul *Art. IV - Documentele Contractului din Contract (partea I)*.

Secțiunea **”*Condiții Generale*”** cuprinde prevederi contractuale generale, specifice contractelor de achiziție publică de *Produse*, stabilind clauzele administrative, financiare, juridice și tehnice care guvernează prezentul *Contract*, în măsura în care asemenea clauze nu sunt modificate sau completate prin Secțiunea ***”Condiții Specifice”*** ale prezentului *Contract* și cu respectarea prevederilor legislației în materia achizițiilor publice precum și a celorlalte prevederi legale în vigoare în România.

Secțiunea ***”Condiții Specifice”*** cuprinde prevederi contractuale suplimentare, amendamente și/sau derogări de la prezentele *”Condiții Generale”* precum și alte clauze specifice ale prezentului *Contract*, astfel cum sunt stabilite de *Achizitor* în *Documentația de Atribuire* sau astfel cum sunt stabilite în situațiile în care condițiile specifice se stabilesc pe baza informațiilor din *Oferta* declarată câștigătoare, în condițiile *Legii*;

1. ***Contract de Subcontractare*** – acordul încheiat *în scris* între *Contractant* și un terț ce dobândește calitatea de *Subcontractant*, în condițiile *Legii nr. 98/2016*, prin care *Contractantul* subcontractează *Subcontractantului* partea din *Contract* în conformitate cu prevederile *Contractului*, dacă este cazul;
2. ***Cost*** *-* toate cheltuielile efectuate sau care urmează să fie efectuate de către *Contractant*, în legătură cu executarea prezentului *Contract*, inclusiv cheltuielile indirecte sau costuri similare, dar care nu includ profitul;
3. ***Defect/Defecte*** - execuția de slabă calitate sau deficiențe care încalcă siguranța, calitatea sau cerințele tehnice și/sau profesionale prevăzute de prezentul *Contract* și/sau de *Legea* aplicabilă și care fac *Produsele* livrate necorespunzătoare scopurilor acestora, astfel cum sunt prevăzute în prezentul *Contract* și/sau de *Legea* aplicabilă precum și orice abatere de la cerințele și de la obiectivele stabilite în *Caietul de Sarcini*.

*Defectele*/neconformitățile/defecțiunile includ și neconformități ale *Serviciilor* incidentale și/sau defecțiuni/vicii ale *Lucrărilor*/operațiunilor incidentale cu privire la amplasarea/instalarea *Produselor*, dacă și cum este cazul, atât viciile aparente, cât și viciile ascunse ale *Produselor* care fac obiectul prezentului *Contract*, după caz;

1. ***Destinație finală*** – locul/locația la care *Contractantul* are obligația de a livra *Produsele*;
2. ***Dispoziție*** - document scris/instrucțiune/notificare/ordin,cu caracter obligatoriu pentru ambele *Părți*, emis(ă) de *Achizitor*, inclusiv de orice reprezentant al *Achizitorului*, astfel cum este desemnat la subcapitolul [**2.2. - Reprezentanții autorizați ai *Părților***](#_2.2._Reprezentanții_autorizați), pentru a completa și/sau modifica prevederile prezentului *Contract* cu respectarea clauzelor contractuale și în limitele *Legii*;
3. ***Documentație de Atribuire -*** documentul achiziției care cuprinde cerințele, criteriile, regulile şi alte informații necesare pentru a asigura operatorilor economici o informare completă, corectă şi explicită cu privire la cerințe sau elemente ale achiziției, obiectul contractului şi modul de desfășurare a procedurii de atribuire, inclusiv specificațiile tehnice ori documentul descriptiv, condițiile contractuale propuse, formatele de prezentare a documentelor de către candidați/ofertanți, informațiile privind obligațiile generale aplicabile;
4. ***Documentele Achizitorului*** - toate și fiecare dintre documentele necesare în mod direct sau implicit prin natura *Produselor* livrate care fac obiectul prezentului *Contract*, inclusiv piese scrise și/sau piese desenate, în format letric și/sau electronic, cum ar fi, dar fără a se limita la: planuri, regulamente, specificații, planșe, desene, schițe, modele, manuale, programe și date informatice, calcule și rapoarte precum și orice documente tehnice, după caz, furnizate de *Achizitor* și necesare *Contractantului* în vederea realizării obiectului prezentului *Contract*;
5. ***Documentele Contractantului*** - toate datele, documentele, rapoartele incluse în cerințele *Achizitorului*, care sunt colectate și/sau pregătite de *Contractant* în legătură cu *Produsele* livrate și se află în custodia și grija *Contractantului* până la data preluării acestora de către *Achizitor* și care includ, dar fără a se limita la: documente, certificate, avize și acorduri care trebuie pregătite sau obținute de *Contractant*, documente necesare pentru satisfacerea tuturor condițiilor impuse de aprobări, planuri, regulamente, specificații, planșe, desene, schițe, modele, manuale, programe și date informatice, software, calcule și rapoarte precum și orice documente tehnice, după caz, așa cum sunt acestea descrise în *Caietul de Sarcini*;
6. **Finalizare** este atunci când *Contractantul*:
7. a realizat toate activitățile stabilite prin *Contract* și a livrat *Produsul/Produsele* și a prezentat toate documentele, astfel cum este stabilit în *Graficul de livrare* acceptat,
8. a remediat eventualele *Defecte* care nu ar fi permis utilizarea *Produselor* de către *Achizitor*, în vederea obținerii beneficiilor anticipate și îndeplinirii obiectivelor comunicate prin *Caietul de Sarcini*,
9. *Produsele* au fost recepționate fără obiecțiuni;
10. ***Furnizor***- entitatea care pune la dispoziția unui *Contractant,* *Produse*, care fac obiectul prezentului *Contract*, dacă este cazul, și care nu are calitatea de *Subcontractant*;
11. ***Graficul plăților*** – documentul referitor la planificarea prin care se stabilește fluxul financiar în cadrul *Contractului*, astfel cum este inclus în *Propunerea Financiară* și actualizat pe parcursul derulării *Contractului* și acceptat de către *Achizitor*;
12. ***Grafic de livrare*** – documentul referitor la planificarea activităților care fac obiectul *Contractului*, cu precizarea termenelor și a *Punctelor de reper*, în forma acceptată de *Achizitor*, respectiv astfel cum este acesta inclus în *Propunerea Tehnică* și actualizat pe parcursul derulării prezentului *Contract;*
13. ***Lege*** *-* orice lege, statut, ordonanță, cod, hotărâre, ordin, statut, reglementare, regulă, decret, directivă, regulament, tratat, act administrativ cu caracter obligatoriu și aplicabil/aplicabilă în România;
14. ***Locație* -** locul unde se livrează *Produsele*, locul/locurile astfel cum este/sunt determinat(e) în *Secțiunea ”Condiții Specifice”* în vederea livrării/instalării *Produselor*;
15. ***Locul acceptării -*** *Locația* unde trebuie livrate *Produsele* pentru testare, acceptare, depozitare, instalare ş.a, după caz;
16. ***Lucrări -*** lucrări aferente livrării *Produsului/Produselor*, respectiv lucrări legate de livrarea *Produselor*, cum ar fi, dar fără a se limita la: instalarea și orice alte asemenea obligații care revin *Contractantului* prin prezentul *Contract,* dacă și astfel cum este cazul;
17. ***Modificarea Contractului*** - orice schimbare prevăzută prin clauzele inițiale ale *Contractului* ca putând fi determinată și realizată ca fiind necesară pentru îndeplinirea obiectivului *Achizitorului*, astfel cum este acest obiectiv descris în *Caietul de Sarcini*, precum și orice schimbare constând în suplimentări sau renunțări cu privire la cantitatea *Produselor*, care fac obiectul prezentului Contract, cu respectarea regulilor și limitelor impuse prin *Lege.* În sensul prezentului *Contract*, *Modificarea Contractului* este asociată exclusiv unei modificări nesubstanțiale, astfel cum modificarea substanțială și modificarea nesubstanțială sunt stabilite prin *Lege*;
18. ***Ofertă***- actul juridic prin care *Contractantul* și-a manifestat voința de a se angaja, din punct de vedere juridic, în acest *Contract* și cuprinde *Propunerea Financiară*, *Propunerea Tehnică* precum și alte documente care au fost menționate în *Documentația de Atribuire*;
19. ***Origine*** – locul unde *Produsele* au fost realizate, fabricate. *Produsele* sunt fabricate atunci când prin procesul de fabricare, rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. *Originea* *Produselor* şi cea a *Serviciilor/Lucrărilor* incidentale pot fi distincte;
20. ***Părți*** - părţile contractante, aşa cum sunt acestea numite și identificate în prezentul *Contract*, respectiv ***Achizitor şi Contractant***; ***Achizitorul*** este autoritate contractantă în sensul *Legii nr. 98/2016, cu modificările și completările ulterioare*, astfel cum se obligă prin semnarea *Contractului*; ***Contractantul*** este operator economic în sensul *Legii nr. 98/2016, cu modificările și completările ulterioare*, astfel cum a ofertat, cum a fost acceptată oferta sa și cum se obligă prin semnarea *Contractului*;
21. ***Persoana de contact la locație*** – reprezentant al *Achizitorului*, persoana de legătură, numită de către *Achizitor* pentru a acționa în numele său, în scopul asigurării comunicării permanente cu *Contractantul* la Locație/Locații;
22. ***Personalul Achizitorului*** – persoanele desemnate de către *Achizitor* pentru îndeplinirea/monitorizarea derulării *Contractului,* cum ar fi, de exemplu: personalul, forța de muncă și alți angajați ai Achizitorului și oricare alt personal al său care desfășoară activități în legătură cu prezentul *Contract*;
23. ***Personalul Contractantului*** - persoanele desemnate de *Contractant* sau de oricare dintre *Subcontractanți*, indiferent dacă sunt angajați sau contractanți independenți, angajați în mod direct sau indirect pentru îndeplinirea prezentului *Contract,* cum ar fi, de exemplu:personalul folosit de *Contractant* cu rol de expert-cheie și oricare alt personal care desfășoară activități în legătură cu prezentul *Contract*;
24. ***Prețul inițial al Contractului*** - suma de bani stabilită la semnarea *Contractului*, ca plătibilă *Contractantului* de către *Achizitor*, pentru livrarea *Produselor* cu respectarea tuturor obligațiilor asumate prin prezentul *Contract*;
25. ***Prețul final al Contractului*** - suma de bani plătibilă *Contractantului* de *Achizitor* pentru *Produsele* livrate integral de *Contractant* și acceptate de *Achizitor*, stabilit pe baza *Produselor* real livrate, evaluate fie pe baza prețurilor unitare incluse în *Contract*, fie prin aplicarea mecanismului de stabilire a prețurilor pentru *Produsele* livrate, care determină *Modificarea Contractului*, pornind de la *Costul* înregistrat la nivelul *Contractantului*;
26. ***Proces-Verbal de Recepție a Produselor*** ***(intermediar/final)*** – documentul prin care sunt acceptate *Produsele* livrate, prin care *Achizitorul* confirmă că *Produsele* au fost livrate în mod corespunzător de către *Contractant* și că acestea au fost acceptate de către *Achizitor*; *Procesul-Verbal de Recepție a Produselor* poate fi intermediar sau final;
27. ***Produs*** - parte sau totalul *Produselor* astfel cum sunt descrise în *Obiectul* *Contractului* și/sau în anexele acestuia;
28. ***Punct de reper –*** termenul de finalizare stabilit pentru o activitate, respectiv pentru livrarea *Produsului/Produselor* ca rezultat intermediar sau final al unei activități, stabilit de către *Părți* și exprimat ca dată fixă (zz/ll/aaaa) în cadrul *Graficului de livrare* acceptat;
29. ***Servicii*** - servicii aferente livrării *Produsului/Produselor*, respectiv activități legate de livrarea *Produselor*, cum ar fi, dar fără a se limita la: transportul, asigurarea, instalarea, punerea în funcțiune, asistența tehnică în perioada de garanție și orice alte asemenea obligații care revin *Contractantului* prin prezentul *Contract,* dacă și astfel cum este cazul;
30. ***Subcontractant*** - orice operator economic care nu este parte a acestui *Contract* şi care execută şi/sau livrează anumite părți ori elemente ale *Contractului* ori îndeplinește activități care fac parte din obiectul *Contractului*, răspunzând în fața *Contractantului* pentru organizarea şi derularea tuturor etapelor necesare în acest scop;
31. ***Termen*** - intervalul de timp în care *Părțile* trebuie să-și îndeplinească obligațiile, astfel cum este stabilit prin prezentul *Contract*, exprimat în zile, care începe să curgă de la începutul primei ore a primei zile a termenului şi se încheie la expirarea ultimei ore a ultimei zile a termenului; Ziua în cursul căreia a avut loc un eveniment sau s-a realizat un act al uneia dintre *Părți* nu este luată în calculul termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;
32. ***Zi*** - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.

## Reguli privind interpretarea *Contractului*

* + 1. Definițiile din subcapitolul [**1.1. - Definiții**](#_Definiții) din prezentul *Contract* se completează cu definițiile din Secțiunea *“Condiții Specifice”*.
    2. În prezentul *Contract*, cu excepția unei prevederi contrare, cuvintele la forma singular includ forma de plural, și invers, iar cuvintele la forma de gen masculin includ forma de gen feminin, și invers, acolo unde acest lucru este permis de context.
    3. Cuvintele „include” sau „inclusiv” se interpretează fără a conduce la limitarea generalității cuvântului precedent.
    4. Orice referire la un contract, la un act legislativ ori administrativ sau la orice prevedere legală se interpretează ca referire la contractul, actul legislativ ori administrativ sau prevederea legală în vigoare, astfel cum pot fi acestea modificate, completate, abrogate, republicate, suspendate sau altele asemenea şi include orice legislație subsidiară şi orice interpretare judecătorească sau administrativă obligatorie cu privire la acestea.
    5. În scopul calculării perioadelor de timp exprimate în zile lucrătoare, prima zi este exclusă, iar ultima zi este inclusă.
    6. Dacă ultima zi a unui termen exprimat în zile lucrătoare nu cade într-o zi lucrătoare, termenul este considerat a se împlini în ziua lucrătoare imediat următoare.

# DISPOZIŢII GENERALE

## Comunicarea între *Părți*

1. Cu excepția cazului în care se prevede altfel în Secțiunea *“Condiții Specifice”*, orice comunicare între *Părți*, referitoare la îndeplinirea prezentului *Contract*, trebuie să fie realizată și transmisă în scris, într-o formă ce poate fi citită, reprodusă și înregistrată.
2. Orice comunicare între *Părți* trebuie să conțină precizări cu privire la elementele de identificare ale *Contractului* (cel puțin titlul şi numărul, data *Contractului*) precum și ale *Părților* şi să fie transmisă la adresa/adresele menționată/menționate în Secțiunea *“Condiții Specifice”*.
3. Dacă nu se stipulează altfel în Secțiunea *“Condiții Specifice”*, sunt considerate a fi comunicate în mod satisfăcător numai notificările transmise la adresa unei *Părți* astfel cum este menționată la clauza [**2.1.(b)**](#_Comunicarea_între_Părți) din prezentul *Contract*, cu rezerva că fiecare dintre *Părți* poate notifica o adresă diferită sau adițională la care comunicările urmează a fi trimise începând cu acel moment, cu condiția ca notificarea trimisă la adresa indicată anterior să fie considerată validă și recepționată.
4. *Părțile* se declară de acord că nerespectarea cerințelor privind modificarea datelor de contact prevăzute la clauza [**2.1.(c)**](#_Comunicarea_între_Părți) din prezentul *Contract* să fie sancționată cu inopozabilitatea respectivei comunicări.
5. Comunicările nu pot fi amânate, întârziate sau respinse în mod nejustificat*.*
6. Orice comunicare făcută de *Părți* este considerată realizată în cazul în care se face astfel cum este stabilit în Secțiunea *“Condiții Specifice”*.
7. În orice situație în care este necesară emiterea de *Dispoziții* sau orice alte forme de comunicare/notificare de către una dintre *Părți*, dacă nu este specificat altfel, aceste comunicări sunt redactate în limba *Contractului*, astfel cum este stabilit în Secțiunea *“Condiții Specifice”.*

## 2.2. Reprezentanții autorizați ai *Părților*

* + 1. În cazul în care nu se specifică altfel în Secțiunea *“Condiții Specifice”,* reprezentanții legali ai *Părților* sunt singurii care pot exprima în scris și semna orice acord de voință, notificare, *Dispoziție* sau orice alte documente care intervin în orice moment al executării prezentului *Contract.*
    2. *Achizitorul* numește o persoană din personalul propriu, care are autoritatea să acționeze în numele acestuia. Această persoană autorizată este cea menționată în Secțiunea *“Condiții Specifice”* sau cea notificată *Contractantului* de *Achizitor,* astfel cum este stabilit înSecțiunea *“Condiții Specifice”*.
    3. *Contractantul* numește o persoană din personalul propriu, care are autoritatea să acționeze în numele acestuia. Această persoană autorizată este cea menționată în Secțiunea *“Condiții Specifice”* sau cea notificată *Achizitorului* de *Contractant,* astfel cum este stabilit înSecțiunea *“Condiții Specifice”*.*.*

## 2.3. Durata, data intrării în vigoare a *Contractului, modificarea contractului si dispozitii conexe*

**2.3.1.** Durata *Contractului* și data intrării în vigoare a *Contractului* sunt cele menționate la *art. III. – Durata Contractului din Contract (Partea I)* și pot fi modificate în condițiile *Legii* și cu respectarea prevederilor stipulate la subcapitolul **2.3. – *Durata, data intrării în vigoare a Contractului, Modificarea* *Contractului* și dispoziții conexe** din Conditii Specifice, (Partea a II- a a contractului).

## 2.3.2 *Modificarea* *Contractului* și dispoziții conexe

### *Modificări ale Contractului*

1. Orice *Modificare a Contractului* are efect doar dacă se realizează cu respectarea *Legii*, în scris și se semnează de sau în numele ambelor *Părți.* *Modificarea Contractului* se poate realiza fie prin Act Adițional la *Contract*, fie prin *Dispoziție* emisă de *Achizitor*. În cazul *Modificărilor Contractului* realizate prin Act Adițional, semnarea de sau în numele *Părților* este obligatorie*.* În cazul *Modificărilor Contractului* pentru care, conform prevederilor *Legii*, nu este necesar să se întocmească Act Adițional la *Contract*, *Partea* notificată își manifestă acordul asupra *Modificărilor Contractului* prin confirmarea, în scris, a primirii documentului, cu respectarea clauzelor stipulate la subcapitolul [**2.1. - Comunicarea între *Părți***](#_Comunicarea_între_Părți) și la subcapitolul [**2.2. - Reprezentanții autorizați ai *Părților***](#_2.2._Reprezentanții_autorizați) din prezentul *Contract, Conditii Specifice*.
2. *Părțile* au dreptul, pe durata *Contractului*, de a conveni modificarea și/sau completarea clauzelor acestuia, fără organizarea unei noi proceduri de atribuire, cu acordul *Părților*, fără a afecta caracterul general al *Contractului*, în limitele *Legii* și în aplicarea prevederilor prevăzute de *art. 221-222 din Legea nr. 98/2016*, coroborate cu prevederile referitoare la modificări contractuale din *HG nr. 395/2016 (art. 164 și 165*).
3. Modificările nesubstanțiale, astfel cum sunt prevăzute în *Lege*, sunt stabilite în cadrul *Contractului*, la paragraful [**2.3.2. - *Modificarea Contractului și dispozitii***](#_2.4.2._Evaluarea_Modificărilor) ***conexe*** și sunt singurele *Modificări ale* *Contractului* care pot fi făcute fără organizarea unei noi proceduri de atribuire.
4. În cazul în care, în prezentul *Contract*, nu sunt stabilite modificările nesubstanțiale,se aplică prevederile *Legii*.
5. *Modificările Contractului*, astfel cum sunt stabilite la paragraful [**2.3.2. - *Modificarea Contractului și dispozitii***](#_2.4.2._Evaluarea_Modificărilor) ***conexe*** din prezentul *Contract*, nu trebuie să afecteze, în niciun caz și în niciun fel, rezultatul procedurii de atribuire, prin introducerea de condiții care, dacă ar fi fost incluse în procedura de atribuire, ar fi putut determina anularea sau diminuarea avantajului competitiv pe baza căruia *Contractantul* a fost declarat câștigător, putând perminte selecția altui ofertant decât *Contractantul*, astfel cum a fost selectat, sau ar fi putut fi acceptată altă *Ofertă* decât cea a *Contractantului* sau ar fi putut fi atrași şi alți participanți la procedura de atribuire.
6. Prin prezentul *Contract* **nu pot fi efectuate modificări substanțiale**.

### *2.3.2.1 Notificarea privind Modificările Contractului*

* + 1. Fiecare *Parte* are obligația de a notifica cealaltă *Parte*, astfel cum este stipulat în Secțiunea *”Condiții Specifice”*, în cazul în care constată existența unor circumstanțe care pot genera *Modificarea Contractului*, întârzia sau împiedica livrarea *Produselor* sau care pot genera o suplimentare a prețului Contractului.
    2. *Achizitorul* poate emite *Dispoziții* privind *Modificarea Contractului*, cu respectarea clauzelor stipulate la paragraful [***3.1.2. - Obligații ale Achizitorului privind emiterea de Dispoziții***](#_3.1.2._Obligații_ale), cu respectarea prevederilor contractuale și cu respectarea *Legii*.

## 2.4. Cesiunea

1. Contractantul are obligația de a nu transfera total sau parțial obligațiile sale asumate prin Contract*,*

astfel cum este stabilit în Secțiunea *”Condiții Specifice”*.

1. Cesiunea nu exonerează *Contractantul* de nicio responsabilitate privind garanția sau orice alte obligații asumate prin *Contract* și scadente până la data cesiunii.
2. În cazul în care drepturile şi obligațiile *Contractantului* stabilite prin acest *Contract* sunt preluate de un alt operator economic, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare, *Contractantul* trebuie să notifice *Achizitorul* într-un termen și astfel cum este stipulat în Secțiunea *”Condiții Specifice”.*

## 2.6. Subcontractarea

1. Orice înțelegere scrisă prin care *Contractantul* încredințează o parte din realizarea prezentului *Contract* către un terț este considerată a fi un *Contract de Subcontractare*.
2. *Contractantul* are dreptul de a subcontracta orice parte a prezentului *Contract* şi/sau poate schimba *Subcontractantul/Subcontractanții* specificați în *Propunerea Tehnică* numai cu acordul prealabil, scris, al *Achizitorului*. *Contractantul* informează *Achizitorul* cu privire la subcontractare care se realizează doar în condițiile *art. 219 din Legea nr. 98/2016*, menționând partea/părțile din *Contract* care se subcontractează precum şi identitatea *Subcontractanților*.
3. *Contractantul* are obligația de a prezenta la încheierea *Contractului*, contractele încheiate cu *Subcontractanții* desemnați în cadrul *Ofertei* depusă pentru atribuirea acestui *Contract*. *Contractul/Contractele de Subcontractare* se constituie anexă la *Contract*, făcând parte integrantă din acesta.
4. *Contractantul* are dreptul de a solicita *Achizitorului,* în orice moment pe perioada derulării *Contractului,* numai în baza unor motive justificate,fie înlocuirea/renunțarea la un *Subcontractant,* fie implicarea de noi *Subcontractanți. Contractantul* trebuie să solicite, în scris, aprobarea prealabilă a *Achizitorului* înainte de încheierea unui nou *Contract de Subcontractare*. Solicitarea în scris în vederea obținerii aprobării *Achizitorului* privind implicarea de noi *Subcontractanți* se realizează conform procedurii stabilită în Secțiunea ”*Condiții Specifice*” și numai după ce *Contractantul* a efectuat el însuși o verificare prealabilă a *Subcontractantului* ce urmează a fi propus, prin raportare la caracteristicile activităților care urmează a fi subcontractate, motivele legale de excludere precizate *la art. 164, 165 și 167 din Legea nr. 98/2016* aplicabile *Subcontractantului* și capacitatea *Subcontractantului* de a îndeplini obiectul *Contractului de Subcontractare*, inclusiv resursele de care acesta dispune. Aprobarea privind înlocuirea unui *Subcontractant*/implicarea unui nou *Subcontractant* trebuie acordată de *Achizitor,* avându-se în vedere, cel puțin: caracteristicile *Serviciilor* care urmează a fi subcontractate, motivele legale de excludere aplicabile *Subcontractantului* precum și Declarația pe propria răspundere prin care noul *Subcontractant*/noii *Subcontractanți* își asumă respectarea prevederilor *Caietului de Sarcini* și a *Propunerii Tehnice* depuse de *Contractant* la *Ofertă*, pentru activitatea/activitățile subcontractate și informațiile prezentate de *Contractant* privind capacitatea *Subcontractantului* propus pentru îndeplinirea obiectului *Contractului de Subcontractare*, inclusiv resursele de care acesta dispune. Orice *Subcontractant* propus și aflat în situațiile de excludere este respins de *Achizitor*.
5. *Achizitorul* notifică *Contractantului* decizia sa cu privire la înlocuirea unui *Subcontractant*/implicarea unui nou *Subcontractant* în termenul stabilit în Secțiunea “*Condiții Specifice*”, motivând decizia sa în cazul respingerii aprobării.
6. *Contractantul* se obligă să încheie *Contracte de Subcontractare* doar cu *Subcontractanții* care sunt de acord cu obligațiile contractuale asumate de către *Contractant* prin prezentul *Contract*.
7. Niciun *Contract de Subcontractare* nu creează raporturi contractuale între *Subcontractant* și *Achizitor*. *Contractantul* este pe deplin răspunzător față de *Achizitor* pentru modul în care îndeplinește *Contractul*. *Contractantul* răspunde pentru actele și faptele *Subcontractanților* săi ca și cum ar fi actele sau faptele *Contractantului*. Aprobarea de către *Achizitor* a subcontractării oricărei părți a *Contractului* sau a angajării de către *Contractant* a unor *Subcontractanți* pentru anumite părți din *Contract* nu eliberează *Contractantul* de niciuna dintre obligațiile sale din *Contract*.
8. În cazul în care un *Subcontractant* nu reușește să își execute obligațiile contractuale, *Achizitorul* poate solicita *Contractantului* fie să înlocuiască respectivul *Subcontractant* cu un alt *Subcontractant*, care să dețină calificările și experiența solicitate de *Achizitor*, fie să preia el însuși partea din Contract care a fost subcontractată.
9. Partea/părțile din *Contract* încredințată/încredințate unui *Subcontractant* de *Contractant* nu poate/pot fi încredințate unor terțe părți de către *Subcontractant*.
10. Orice schimbare a *Subcontractantului* fără aprobarea prealabilă în scris a *Achizitorului* sau orice încredințare a unei părți din *Contract,* de *Subcontractant* către terțe părți este considerată o încălcare a *Contractului*, situație care îndreptățește *Achizitorul* la rezilierea *Contractului* și obținerea de despăgubiri din partea *Contractantului*, astfel cum sunt stabilite în Secțiunea “*Condiții Specifice*”.
11. În orice moment, pe perioada derulării *Contractului*, *Contractantul* trebuie să se asigure că *Subcontractantul/Subcontractanții* nu afectează drepturile *Achizitorului* în temeiul prezentului *Contract*.
12. În orice moment, pe perioada derulării *Contractului*, *Achizitorul* poate solicita *Contractantului* să înlocuiască un *Subcontractant* care se află în una dintre situațiile de excludere specificate în *Lege*.
13. Astfel cum este stabilit în Secțiunea “*Condiții Specifice*”, în cazul în care un *Subcontractant* și-a exprimat, în conformitate cu prevederile *art. 218 din Legea nr. 98/2016*, opțiunea de a fi plătit direct, atunci această opțiune este valabilă numai dacă sunt îndeplinite în mod cumulativ următoarele condiții:
14. această opțiune este inclusă explicit în *Contractul de Subcontractare* constituit ca anexă la *Contract* și făcând parte integrantă din acesta;
15. *Contractul de Subcontractare* include la rândul său o anexă explicită și specifică privind modalitatea în care se efectuează plata directă de către *Achizitor* către *Subcontractant* și care precizează toate și fiecare dintre elementele de mai jos:
    1. pentru fiecare parte din *Contract*/activitate aferentă părții din Propunerea Tehnică, anexă la *Contract*, astfel cum este încheiat între *Contractant* și *Achizitor* – partea din *Contract*/activitate realizată de *Subcontractant* astfel cum trebuie specificată în factura prezentată la plată,
    2. modalitatea concretă de certificare a părții din *Contract*/activitate de către *Contractant* pentru rezultatul obținut de *Subcontractant*/partea din *Contract* executată de *Subcontractant* înainte de prezentarea facturii de către *Contractant* *Achizitorului*,
    3. partea/proporția din suma solicitată la plată corespunzătoare părții din *Contract*/activității care este în sarcina *Subcontractantului*, prin raportare la condițiile de acceptare la plată a facturilor emise de *Contractant* pentru *Achizitor*, așa cum sunt acestea detaliate în *Contract*,
    4. stabilește condițiile în care se materializează opțiunea de plată directă,
    5. precizează contul bancar al *Subcontractantului*.

## 2.6. Păstrarea/Furnizarea/Transmiterea/Utilizarea documentelor în cadrul *Contractului*

### *2.6.1.* *Păstrarea şi Furnizarea documentelor în cadrul Contractului*

* + 1. Dacă este cazul, *Partea care* identifică o eroare sau o deficiență de natură tehnică într-un document, care a fost elaborat pentru a fi folosit în cadrul și în scopul *Contractului*, notifică cealaltă *Parte* cu privire la orice eroare sau deficiență, astfel cum este stabilit în Secțiunea “*Condiții Specifice*”.
    2. *Părțile* colaborează, atât cât este posibil, pentru furnizarea de documente și informații pe care le pot solicita și transmite în mod rezonabil între ele pentru realizarea *Contractului*.

## 2.7. Confidențialitatea informațiilor și protecția datelor cu caracter personal

1. *Contractantul* respectă secretul profesional, pe perioada executării *Contractului*, inclusiv pe perioada oricărei prelungiri a acestuia şi după încetarea acestuia, astfel cum este stipulat în Secțiunea ”*Condiții Specifice*”. *Contractantul* consideră ca având caracter confidențial toate documentele și informațiile identificate de *Achizitor* ca atare și, cu excepția cazului în care este necesar pentru executarea Contractului și/sau în limita *Legii*, indiferent dacă aceste informații au fost dobândite de *Contractant* înainte sau după încheierea *Contractului*, nu poate publica sau divulga niciun element al *Contractului* fără acordul scris prealabil al *Achizitorului*. În cazul în care există informații care trebuie comunicate unor terți în scopul executării *Contractului*, *Contractantul* obține de la astfel de terți o asumare a păstrării confidențialității în condiții cel puțin echivalente cu cele prevăzute în prezentul *Contract*, anterior punerii la dispoziția respectivilor terți a oricăror informații. *Contractantul* este răspunzător pentru orice încălcare a acestei obligații de confidențialitate de către personalul acestuia și exonerează *Achizitorul* de orice răspundere. Această clauză se aplică și terților informați de *Contractant*. Dacă există divergențe cu privire la necesitatea publicării sau divulgării documentelor și informațiilor care îi sunt puse la dispoziție în scopul executării *Contractului*, decizia finală aparține *Achizitorului*.
2. *Părțile* au obligația de a administra datele și informațiile cu caracter personal, la care au acces în executarea *Contractului*, în condiții de siguranță conform *Legii* și numai pentru scopurile specificate în Secțiunea “*Condiții Specifice*”.

## 2.8. Asocierea de operatori economici

Astfel cum este stipulat în Secțiunea “*Condiții Specifice*”, în cazul în care *Contractantul* este, potrivit *Legii*, o asociere formată din două sau mai multe persoane:

1. Fiecare și toate aceste persoane sunt responsabile individual şi în solidar față de *Achizitor*, fiind considerate ca având obligații comune și individuale pentru executarea *Contractului*.
2. Membrii asocierii înțeleg și confirmă că liderul stabilit prin acordul de asociere este desemnat de asociere să acționeze în numele său și este autorizată să angajeze asocierea în cadrul *Contractului*.
3. Membrii asocierii înțeleg și confirmă că liderul asocierii este autorizat să primească *Dispoziții* din partea *Achizitorului* şi să primească plata pentru şi în numele persoanelor care constituie asocierea.
4. Prevederile contractului de asociere nu sunt opozabile *Achizitorului*.

# OBLIGAŢIILE *PĂRŢILOR*

## Obligațiile *Achizitorului*

### *3.1.1. Obligații ale Achizitorului privind asistența acordată Contractantului*

* + 1. *Achizitorul* are obligația de a pune la dispoziția *Contractantului*, cu promptitudine, orice informații și/sau documente pe care le deține și care pot fi relevante pentru realizarea *Contractului* astfel cum este stabilită în Secțiunea ”*Condiții Specifice*”.
    2. *Achizitorul* este pe deplin responsabil de exactitatea documentelor şi a oricăror alte informații furnizate *Contractantului* precum şi pentru *Dispozițiile* sale.
    3. *Achizitorul* colaborează, atât cât este posibil, cu *Contractantul* pentru furnizarea informațiilor pe care acesta din urmă le poate solicita în mod rezonabil pentru realizarea *Contractului*.

### *3.1.2. Obligații ale Achizitorului privind emiterea de Dispoziții*

1. *Achizitorul* emite *Dispoziții* cu privire la obiectul *Contractului* și le transmite *Contractantului* cu respectarea clauzelor stabilite la subcapitolul [**2.1. – Comunicarea între *Părți***](#_Comunicarea_între_Părți) din prezentul *Contract*. În cazul în care consideră că *Dispozițiile* sunt contrare prevederilor legale sau că pot conduce la întârzierea termenelor stabilite în *Contract*, *Contractantul* notifică *Achizitorul*, într-un termen astfel cum este stabilit în Secțiunea “*Condiții Specifice*”, urmând ca orice dispută să fie rezolvată conform prevederilor contractuale stabilite la subcapitolul [**7.6. - Soluționarea eventualelor divergente**](#_7.9._Soluționarea_eventualelor) **si a litigiilor** din prezentul *Contract*.
2. În cazul în care activitățile din *Contract* nu pot fi continuate și termenele nu pot fi respectate confeorm prevederilor contractuale, fără rezolvarea disputelor respective, activitățile se suspendă în condițiile stipulate la subcapitolul [**7.1. - Suspendarea *Contractului***](#_7.2._Suspendarea_Contractului) din prezentul *Contract*, până la soluționarea disputelor.

### *3.1.3. Obligații ale Achizitorului privind recepționarea Produselor*

* + 1. *Achizitorul* se obligă să recepționeze *Produsele livrate* astfel cum este stabilit în Secțiunea “*Condiții Specifice*”.
    2. Certificarea de către *Achizitor* a faptului că *Produsul*/*Produsele* a/au fost livrate parțial sau total se face după instalare şi după recepție, prin semnarea de primire de către reprezentantul autorizat al *Achizitorului*.
    3. Livrarea *Produsului*/*Produselor* se consideră încheiată doar atunci când și dacă sunt îndeplinite prevederile stipulate la subcapitolul [**4.2. – Recepția *Produselor***](#_4.3._Recepția_Produselor).

### *3.1.4. Obligații ale Achizitorului privind plățile*

*Achizitorul* se obligă să plătească *Prețul final* al *Contractului* către *Contractant,* în termenul și condițiile astfel cum sunt stipulate în Secțiunea “*Condiții Specifice*”.

### *3.1.5. Obligații ale Achizitorului în cazul încetării Contractului înainte de termen*

În cazul încetării *Contractului* înainte de termen, *Achizitorul* are următoarele obligații:

1. să recepționeze *Produsele* livrate cu respectarea prevederilor *Contractului,*
2. să realizeze plata *Produselor* livrate, cu condiția ca acestea să fie recepționate și acceptate ca fiind executate conform prevederilor Contractului,
3. să asigure întocmirea și predarea documentelor conform *Legii* și cu respectarea prevedrilor prezentului *Contract*,
4. alte obligații astfel cum sunt stipulate în Secțiunea *”Condiții Specifice”*.

## 3.2 Obligațiile *Contractantului*

### *3.2.1 Obligații ale Contractantului privind livrarea Produselor*

1. *Contractantul* se obligă să furnizeze *Produsele* și să își îndeplinească atribuțiile la standardele și/sau performanțele precum și în condițiile stabilite prin prezentul *Contract*, cu respectarea *Punctelor de reper*, astfel cum sunt definite la clauza (dd), subcapitolul [**1.1. – Definiții**](#_Definiții) din prezentul *Contract*.
2. *Contractantul* va furniza *Produsele* cu atenție, eficiență și diligență, conform prevederilor documentelor *Contractului* precum și cu respectarea *Dispozițiilor*/instrucțiunilor *scrise* ale *Achizitorului*.
3. *Contractantul* se obligă să aducă la cunoștința *Achizitorului*, *în scris*, nereguli constatate, dacă este cazul, cu privire la Produsele și/sau activitățile care fac obiectul prezentului *Contract*.
4. *Contractantul* poartă întreaga răspundere pentru cantitatea, calitatea și legalitatea *Produselor* furnizate.
5. *Contractantul* se va conforma *Dispozițiilor* (ordinelor și/sau instrucțiunilor) emise de către *Achizitor*. Când *Contractantul* apreciază că *Dispozițiile* (ordinele și/sau instrucțiunile) *Achizitorului* nu corespund scopului *Contractului*, acesta va notifica *Achizitorul* în termenul convenit în Secțiunea “*Condiții Specifice*”, sub sancțiunea decăderii din termen.
6. *Contractantul* trebuie să considere finalizate activitățile din *Contract* atunci când sunt îndeplinite cumulativ condițiile specificate la clauza (k), subcapitolul [**1.1. - Definiții**](#_Definiții), privind *Finalizarea*, din prezentul *Contract.*
7. În cazul în care *Contractantul* nu furnizează *Produsele* în condițiile și termenele, astfel cum au fost stabilite prin *Documentele* *Contractului*, *Achizitorul* are dreptul de a solicita plata de penalități de întârziere în cuantumul stabilit în Secțiunea “*Condiții Specifice*”. Valoarea penalităților nu poate depăși valoarea sumei la care se aplică.
8. *Contractantul* va respecta și se va supune tuturor prevederilor legale în vigoare în România și se va asigura că și *Personalul* său, implicat în *Contract*, va respecta și se va supune, de asemenea, acelorași prevederi legale. *Contractantul* va despăgubi *Achizitorul* în cazul oricăror pretenții și acțiuni în justiție rezultate ca urmare a unor eventuale încălcări ale prevederilor legale în vigoare de către *Contractant*, inclusiv de către *Personalul* său implicat în *Contract*.
9. În cazul în care *Contractantul* este o asociere alcătuită din doi sau mai mulți operatori economici, toți aceștia vor fi ținuți solidar responsabili de îndeplinirea obligațiilor din *Contract*.
10. În cazul în care *Contractantul* a beneficiat, pe perioada derulării procedurii din care a rezultat acest *Contract*, de susținerea de terți pentru demonstratea situației economice și financiare conform *art. 184 din Legea nr. 98/2016*, *Contractantul* și terțul susținător nominalizat în Secțiunea *”Condiții Specifice”* sunt ținuți solidari. Răspunderea solidară a terțului astfel nominalizat se angajează sub condiția neîndeplinirii de către terț a obligației de susținere asumate prin angajamentul de susținere inclus în *Documentele* *Contractului*.
11. *Contractantul* are, de asemenea, și obligațiile stipulate în Secțiunea *”Condiții Specifice”*.

### *3.2.2 Obligații ale Contractantului în legătură cu calitatea Produselor*

1. *Contractantul* va corecta, pe cheltuiala sa, orice *Defect/*neconformitate, astfel încât să demonstreze, în orice moment, *Achizitorului*, remedierea acestor *Defecte/*neconformități.
2. *Contractantul* notifică *Achizitorul* cu privire la fiecare *Defect/*neconformitate imediat ce acesta îl identifică. La *Finalizare/Ajungere la termen* sau la *Punctul de reper* inclus în *Graficului de livrare* acceptat, *Contractantul* notifică *Achizitorul* cu privire la *Defectele/*neconformitățile care nu au fost remediate și comunică *Achizitorului* perioada de remediere a acestora. Drepturile *Achizitorului* cu privire la orice *Defect/*neconformitate neidentificat(ă) sau nenotificată de către *Contractant*, pe perioada de derulare a *Contractului*, nu sunt afectate. *Contractantul* remediază *Defectele/*neconformitățile, într-un timp care minimizează efectul advers asupra *Achizitorului*. În cazul în care *Contractantul* nu remediază un *Defect/*o neconformitate, *Achizitorul* remediază *Defectul/*neconformitatea prin alte mijloace și pe cheltuiala sa, iar contravaloarea remedierii este suportată de *Contractant*, în baza mecanismului descris în Secțiunea „*Condiții Specifice*”.

### *3.2.3. Obligații ale Contractantului privind ambalarea și marcarea/etichetarea*

1. *Contractantul* are obligația de a asigura ambalarea *Produselor* astfel încât acestea să facă față, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipitațiile care ar putea să apară în timpul transportului şi depozitării în aer liber, în așa fel încât *Produsele* să ajungă în bună stare la *Destinația finală*.
2. Ambalarea, marcarea şi documentația din interiorul sau din afara pachetelor respectă strict condițiile stipulate în Secțiunea *”Condiții Specifice”*.
3. Toate materialele de ambalare a *Produsului*/*Produselor* precum şi toate materialele necesare protecției coletelor (paleţi de lemn, foi de protecție, etc) rămân în proprietatea achizitorului, dacă nu se stipulează altfel în Secțiunea *”Condiții Specifice”*.

### *3.2.4. Obligații ale Contractantului privind documentele care însoțesc Produsele si garantia acordata produsului/Produselor*

1. *Contractantul* are obligația de a livra produsele la *Destinația finală* și cu respectarea termenului/termenelor de livrare convenit(e), astfel cum este stipulat în Secțiunea *”Condiții Specifice”*.
2. La expedierea *Produselor*, *Contractantul* are obligația de a comunica, *în scris*, atât *Achizitorului*, cât şi, după caz, societății de asigurări, datele de expediere, numărul *Contractului*, descrierea *Produselor*, cantitatea, locul de încărcare şi locul de descărcare, astfel cum este stipulat în Secțiunea *”Condiții Specifice”*.
3. *Contractantul* transmite *Achizitorului* documentele care însoțesc *Produsul*/*Produsele*, astfel cum este stipulat în Secțiunea *”Condiții Specifice”*.
4. *Contractantul* are obligația de a garanta că *Produsul*/*Produsele* livrate prin prezentul *Contract* nu prezintă vicii ascunse.
5. *Contractantul* răspunde în perioada de garanție pentru calitatea *Produsului*/*Produselor* vândute şi pentru eventualele *Defecte* ale *Produsului*/*Produselor*.

(f) În cazul în care *Contractantul* nu își execută obligațiile cu privire la garanții sau dacă *Produsul/Produsele*, se defectează în mod repetat, astfel încât *Achizitorul* nu îl/le poate utiliza în scopurile avute în vedere la încheierea *Contractului*, *Achizitorul* poate considera *Contractul* desființat de plin drept, fără a fi necesară intervenția instanțelor judecătorești.

### *3.2.5. Obligații ale Contractantului privind acordarea de asistență tehnică și asigurarea activităților de mentenanță*

1. Dacă este cazul, aspecte cu privire la punerea în funcțiune precum şi toate operațiunile de întreținere şi service în perioada de garanție a *Produsului/Produselor* sunt stipulate în Secțiunea *”Condiții Specifice”*.
2. Dacă este cazul , aspecte cu privire la acordarea de asistență tehnică sau service pentru *Defectele*/neconformitățile care nu-i sunt imputabile Contractantului, apărute în perioada de garanție şi/sau post garanție sunt stipulate în Secțiunea *”Condiții Specifice”*.

### *3.2.6. Obligații privind personalul și forța de muncă, asigurările și securitatea muncii, legislația muncii și programul de lucru*

1. *Contractantul* respectă întreaga legislație a muncii care se aplică personalului , inclusiv legislația în vigoare privind angajarea, programul de lucru, sănătate, securitatea muncii, asistență socială, emigrare şi repatriere, şi îi asigură acestuia toate drepturile legale.
2. *Contractantul* asigură condiții de muncă care nu sunt inferioare celor stabilite în cadrul ramurii de activitate în care este/sunt livrat(e) *Produsul*/*Produsele*.
3. *Contractantul* se asigură că angajații săi se conformează tuturor legilor în vigoare, inclusiv celor legate de securitatea muncii.
4. Activitatea privind livrarea *Produsului/Produselor* se desfășoară cu respectarea programului de lucru, făcând referire inclusiv la zilele de sărbători oficiale, zilele de odihnă şi uzanțele religioase sau de altă natură, recunoscute oficial ca fiind zile nelucrătoare sau în afara programului normal de lucru specificat în contract, cu excepția celor stabilite în Secțiunea *”Condiții Specifice”*.
5. Alte clauze referitoare la obligațiile Contractantului cu privire la personalul și forța de muncă, asigurările și securitatea muncii, legislația muncii și programul de lucru pot fi stabilite în Secțiunea *”Condiții Specifice”*.
6. *Contractantul* poartă întreaga răspundere în cazul producerii accidentelor de muncă, evenimentelor şi incidentelor periculoase, îmbolnăvirilor profesionale generate sau produse de echipamentele tehnice (utilaje, instalații etc.), procedee tehnologice utilizate sau utilizate de către angajații săi şi cei aparținând societăților care desfășoară activități pentru acesta (subcontractanți), în conformitate cu prevederile legale în domeniul securității şi sănătății în muncă în vigoare pe durata *Contractului*.

### *3.2.7. Obligații ale Contractantului în legătură cu terții susținători a căror angajamente de susținere fac parte din Documentele Contractului, altul/alții decât cei care au calitatea de Subcontractant.*

*Contractantul* prezintă, în cadrul întâlnirilor de monitorizare a progresului pentru activitățile din cadrul *Contractului*, stadiul îndeplinirii obligațiilor asumate prin angajamente de susținere de terță parte și modalitatea efectivă prin care terțul susținător a luat la cunoștință despre eventuale dificultăți ale *Contractantului* în realizarea activităților din Contract, așa cum sunt aceste dificultăți descrise în evidențele întâlnirilor de monitorizare a performanțelor în cadrul *Contractului* și astfel cum este stipulat în Secțiunea „*Condiții Specifice*”.

### *3.2.8 Obligații ale Contractantului privind facturarea*

* 1. *Contractantul* are obligația de a elabora și de a transmite *Achizitorului*, pe perioada de livrare a *Produselor*, rapoartele/documentele specificate în *Caietul de Sarcini* precum și orice alte rapoarte/documente solicitate astfel cum este stipulat la clauzele stipulate la capitolul [**4. - DERULAREA *CONTRACTULUI***](#_DERULAREA_ŞI_MONITORIZAREA) din prezentul *Contract*. Rapoartele/documentele se elaborează cu respectarea prevederilor *Caietului de Sarcini*, în conformitate cu regulamentele/standardele/prevederile legale aplicabile în vigoare precum și cu respectarea prevederilor legislației naționale relevante pentru domeniul *Contractului*.
  2. *Contractantul* emite factura/facturile conform prevederilor prezentului *Contract* și astfel cum este stipulat în Secțiunea *”Condiții Specifice”*.

### *3.2.9. Obligații ale Contractantului privind daunele și penalitățile de întârziere*

*Contractantul* se obligă să despăgubească *Achizitorul*, astfel cum este stipulat în Secțiunea ”*Condiții Specifice*”, împotriva oricăror:

1. reclamații şi acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile folosite pentru sau în legătură cu *Produsul/Produsele* livrat/livrate şi
2. daune, despăgubiri, penalități, costuri, taxe şi cheltuieli de orice natură, aferente eventualelor încălcări ale dreptului de proprietate intelectuală, precum și ale obligațiilor sale conform prevederilor *Contractului*.

### *3.2.10. Obligații ale Contractantului în cazul încetării Contractului înainte de termen*

În cazul încetării *Contractului* înainte de termen, *Contractantul* are următoarele obligații:

1. să emită factura/facturile pentru *Produsele* livrate și acceptate, cu respectarea prevederilor *Contractului*,
2. să asigure întocmirea și predarea documentelor conform stadiului activităților din cadrul *Contractului* și acceptate de *Contractant*, conform *Legii* și cu respectarea prevedrilor prezentului *Contract*,
3. alte obligații astfel cum sunt stipulate în Secțiunea *”Condiții Specifice”.*

## 3.3. Sancțiuni pentru neîndeplinirea culpabilă a obligațiilor contractuale

1. Nerespectarea obligațiilor asumate prin prezentul C*ontract* de către una dintre *Părți*, în mod culpabil şi repetat, dă dreptul *Părții* lezate de a considera *Contractul* de drept reziliat şi de a pretinde plata de daune-interese.
2. *Achizitorul* își rezervă dreptul de a renunța oricând la C*ontract*, printr-o notificare scrisă adresată *Contractantului* fără nici o compensație, dacă acesta din urmă dă faliment, cu condiția ca această renunțare să nu prejudicieze sau să afecteze dreptul la acțiune sau despăgubire pentru *Contractant*. În acest caz, *Contractantul* are dreptul de a pretinde numai plata corespunzătoare pentru partea din *Contract* executată până la data denunțării unilaterale a *Contractului*.
3. În situația în care *Contractantul* nu își îndeplinește la termen sau corespunzător obligațiile contractuale, se consideră că acesta produce implicit prejudicii grave *Achizitorului*, iar acesta din urmă are dreptul de a-l exclude în cazul participării la alte proceduri organizate în viitor pentru atribuirea altor contracte de achiziție publică.

### *3.3.1. Neîndeplinirea obligațiilor de către Achizitor*

1. În cazul în care *Achizitorul* nu onorează, în mod nejustificat, facturile, în termenul stabilit la clauza stipulată la paragraful [***3.1.4. - Obligații ale Achizitorului privind plățile***](#_3.1.4._Obligații_ale)din prezentul *Contract*, *Contractantul* are dreptul de a solicita plata de penalități de întârziere în cuantumul stabilit în Secțiunea “*Condiții Specifice*”. Valoarea penalităților nu poate depăși valoarea sumei la care se aplică.
2. În cazul în care neîndeplinirea obligațiilor nu este remediată în termenul stabilit prin caluza de la paragraful [***3.1.4. - Obligații ale Achizitorului privind plățile***](#_3.1.4._Obligații_ale) din prezentul *Contract*, *Contractantul* poate suspenda livrarea tuturor *Produselor* sau a unor părți ale acestora sau de a diminua ritmul livrărilor, cu condiția de a nu crea prejudicii suplimentare *Achizitorului*, mai mari decât întârzierea activităților, prin suspendarea/diminuarea ritmului livrărilor *Produselor* și numai cu condiția notificării prealabile a *Achizitorului*.
3. Efectele măsurilor stabilite la clauzele [**3.3.1.(a)**](#_3.3.1._Neîndeplinirea_Obligațiilor) din prezentul *Contract* încetează odată cu îndeplinirea obligațiilor de către *Achizitor*, cu consecința obligației *Contractantului* de a relua *livrarea Produselor* în termenul stabilit în Secțiunea *”Condiții Specifice”*.
4. În cazul în care neîndeplinirea obligațiilor nu este remediată în termenul stabilit la clauza stipulată la paragraful [***3.1.4. - Obligații ale Achizitorului privind plățile***](#_3.1.4._Obligații_ale), *Contractantul* poate, printr-o a doua notificare, să ceară rezilierea *Contractului* conform prevederile din prezentul *Contract*.

### *3.3.2. Neîndeplinirea obligațiilor de către Contractant*

1. Dacă *Contractantul* nu reușește să ducă la îndeplinire obligațiile asumate, *Achizitorul* poate emite o notificare cu referire la prezenta clauză, prin care să specifice obligațiile neîndeplinite.
2. Dacă, în termenul stabilit în Secțiunea *”Condiții Specifice”*, *Contractantul* nu ia toate măsurile de remediere a neîndeplinirii obligațiilor, *Achizitorul* poate solicita, printr-o a doua înștiințare emisă, să rezilieze unilateral *Contractul*, fără nicio altă formalitate și fără intervenția instanței de judecată.
3. Termenul în care Achizitorul poate transmite cea de-a doua notificare este cel stabilit în Secțiunea *”Condiții Specifice”*.
4. În cazul în care, din vina sa exclusivă, *Contractantul* nu reușește să-şi îndeplinească obligațiile asumate prin *Contract*, atunci *Achizitorul* este îndreptățit de a deduce din *Prețul Contractului*, ca penalități, o sumă astfel cum este stabilită în Secțiunea *”Condiții Specifice”*.

# DERULAREA *CONTRACTULUI*

## 4.1. Prelungirea duratei *Contractului*

1. *Contractantul* este îndreptățit să solicite prelungirea duratei de livrare a *Produselor*, respectiv prelungirea Contractului sau a oricărei părți a acestuia numai în caz de forta majora, în condițiile stipulate la subcapitolul [**2.3.2 - *Modificarea* *Contractului* și dispoziții conexe**](#_2.4._Modificarea_Contractului) din prezentul *Contract* și în condițiile *Legii*.
2. Prelungirea duratei de livrare a Produselor, respectiv prelungirea Contractului sau a oricărei părți a acestuia se face cu condiția respectării prevederilor stabilite la clauza [***2.3.2.1 – Notificarea privind Modificările Contractului***](#_2.4.3._Notificarea_privind)
3. La primirea solicitării motivate din partea *Contractantului*, *Achizitorul* ia în considerare toate detaliile justificative furnizate de *Contractant* și, dacă este cazul, prelungește *Durata de Execuție*.

## 4.2. Recepția *Produselor*

1. *Produsele,* în totalitatea lor, sau, dacă este cazul, părți din *Contract* trebuie livrate astfel cum este stabilit in Sectiunea Conditii specifice si in Caietul de Sarcini, Anexa 1 la Contract.
2. Achizitorul are obligaţia organizării recepţiei calitative şi cantitative la sediul său astfel cum este stipulat în Secțiunea *”Condiții Specifice”*.
3. Recepţia cantitativă şi calitativă a *Produselor* se va face în locația/locaţiile indicate de *Achizitor*, de către o comisie de recepţie desemnată de *Achizitor*, în conformitate cu legislaţia în vigoare.
4. *Achizitorul* are dreptul de a inspecta, verifica şi/sau de a testa *Produsele* furnizate pentru a verifica conformitatea lor cu specificaţiile din *Caietul de Sarcini* și astfel cum este stipulat în Secțiunea *”Condiții Specifice”*.
5. În cazul în care oricare dintre *Produsele* livrate nu corespunde specificaţiilor, *Achizitorul* are dreptul să îl respingă, justificând în scris motivul respingerii, iar *Contractantul* are obligaţia, fără pretenţia de modificare a preţului *Contractului*, de a înlocui oricare *Produs* refuzat într-un termen astfel cum este stipulat în Secțiunea *”Condiții Specifice”*.
6. Achizitorul semnează Procesele-verbale de recepţie cantitativă şi calitativă doar pentru *Produsele* livrate efectiv și care respectă specificațiile din *Caietul de Sarcini*.

## 4.3. Transferul dreptului de proprietate asupra *Produsului/Produselor*

Transferul dreptului de proprietate asupra Produsului/Produselor intervine astfel cum este stipulat în Secțiunea *”Condiții Specifice”*.

## 4.4. Garanția *Produselor*

1. Garanţia *Produselor* este distinctă de garanţia de bună execuţie a *Contractului*.
2. Perioada de garanție acordată *Produsului*/*Produselor* achiziționate prin prezentul *Contract* este cea stabilită în Secțiunea *”Condiții Specifice”*.
3. Perioada de garanție acordată *Produsului*/*Produselor* începe de la data stabilită în Secțiunea *”Condiții Specifice”.*
4. În perioada de garanție acordată *Produsului*/*Produselor,* *Părțile* acționează astfel cum este stipulat în Secțiunea *”Condiții Specifice”*.

## 4.5. Emiterea Documentului Constatator

1. Pentru și în legătură cu acest *Contract*, Documentul Constatator se emite astfel cum este stabilit în Secțiunea ”*Condiții Specifice*”.
2. *Contractantul* înțelege că îndeplinirea sau neîndeplinirea obligațiilor contractuale, care au impact asupra progresului *Lucrări/Lucrărilor*, în conformitate cu prevederile Contractului, reprezintă informații necesare completării Documentului Constatator de către *Achizitor*.

# MONITORIZAREA *CONTRACTULUI*

## 5.1. Întâlniri de lucru și raportare

1. *Contractantul* are obligația ca, pe durata *Contractului*, să participe la întâlnirile stabilite cu scopul monitorizării progresului fizic și valoric al *Contractului*, cu condiția respectării clauzelor stipulate la subcapitolul [**2.1. - Comunicarea între *Părți***](#_Comunicarea_între_Părți) și la subcapitolul [**2.2. - Reprezentanții autorizați ai *Părților***](#_2.2._Reprezentanții_autorizați).
2. *Contractantul* prezintă documentele și rapoartele conform celor specificate în *Caietul de Sarcini* și cu respectarea *Graficului de livrare* acceptat de *Achizitor.*
3. *Contractantul* are obligația să elaboreze, pe perioada de derulare a Contractului, toate documentele și rapoartele solicitate conform prevederilor cuprinse în *Caietul de Sarcini*. Documentele și rapoartele menționate în Secțiunea „*Condiții Specifice*” sunt revizuite și actualizate, astfel încât să respecte prevederile *Caietului de Sarcini*, conform *Legilor*, *Reglementărilor* și *Standardelor* în vigoare.
4. Aprobarea de către *Achizitor* a documentelor și rapoartelor întocmite și înaintate de *Contractant* certifică faptul că acestea sunt conforme cu termenii *Contractului*.

## 5.2. Monitorizarea performanțelor contractuale

1. *Contractantul* întreprinde oricare şi toate măsurile şi acțiunile necesare sau corespunzătoare pentru realizarea cel puțin a performantelor contractuale astfel cum sunt stabilite în Secțiunea “*Condiții Specifice*”.
2. La intervalele de referință stabilite în Secțiunea “*Condiții Specifice*”, *Graficul de livrare* este analizat și revizuit în cadrul întâlnirilor de lucru stabilite cu scopul analizării stadiului activităților din *Contract*.
3. Condițiile în care se realizează ședințele de monitorizare sunt cele descrise în Secțiunea “*Condiții Specifice*” și detaliate în *Caietul de Sarcini* la capitolul “*Managementul/Gestionarea Contractului și activități de raportare în cadrul Contractului”.*
4. Pentru prima întâlnire de monitorizare a progresului se utilizează versiunea *Graficului de livrare* stabilită în Secțiunea “*Condiții Specifice*”.
5. Pentru fiecare întâlnire de monitorizare a progresului în cadrul *Contractului* și de analiză a *Graficului de livrare*, *Contractantul* prezintă *Achizitorului* informațiile solicitate în Secțiunea “*Condiții Specifice*”.
6. Pentru analiza *Graficului de livrare* acceptat de *Achizitor* și emiterea acceptului sau a refuzului *Graficului de livrare*, *Contractantul* include, în datele de intrare furnizate pentru fiecare întâlnire de analiză a stadiului realizării activităților din *Contract,* informații privind situația plăților către *Subcontractanți,* împreună cu informațiile stabilite în Secțiunea “*Condiții Specifice*”.
7. Motivele pentru care *Achizitorul* poate emite un refuz pentru *Graficul de livrare* propus spre aprobare sunt cele specificate în Secțiunea “*Condiții Specifice*”.
8. În intervalul stabilit în Secțiunea “*Condiții Specifice*”, *Achizitorul* transmite *Contractantului* acceptul sau refuzul cu privire la *Graficul de livrare* prezentat și, dacă este cazul, motivele care au stat la baza acceptului parțial sau refuzului *Achizitorului.*
9. În cazul în care, din culpa sa proprie, *Contractantul* nu realizează activitățile în cadrul *Contractului* conform *Graficului de livrare*, iar *Achizitorul* este în imposibilitatea materializării beneficiilor anticipate și comunicate prin intermediul *Caietului de Sarcini*, până la *Finalizare*, *Contractantul* plătește *Achizitorului* penalități pentru neîndeplinirea obligațiilor sale, astfel cum sunt stabilite în Secțiunea “*Condiții Specifice*”.

# PLĂŢI CONTRACTUALE

## 6.1. Acceptarea Prețului

1. Se consideră că:
2. *Contractantul* este satisfăcut şi consideră că *Prețul* total al *Contractului* stabilit la **Art. II – *Prețul Contractului***, clauza II.1. din prezentul *Contract* (Partea I) este acceptat, fiind corect şi suficient, şi că
3. *Prețul* total al *Contractului* astfel cum a fost acceptat este fundamentat cu datele, interpretările, informațiile necesare, inspecțiile, examinările şi deplina înțelegere a tuturor obligațiilor contractuale.
4. În cazul în care în Secțiunea *”Condiții Specifice”* nu se specifică altfel, *Prețul* *Contractului*, astfel cum este acceptat, acoperă toate obligațiile *Contractantului*.

## 6.2. Facturare și plăți în cadrul *Contractului*

1. Plata contravalorii *Produselor* livrate se face, prin virament bancar, în baza facturii, emisă de către *Contractant* pentru suma la care este îndreptățit conform prevederilor contractuale, direct în contul *Contractantului* indicat pe factură.
2. Facturile furnizate se completează, se emit și se transmit în conformitate cu legislația română în vigoare, doar dacă nu se specifică altfel în Secțiunea “*Condiții Specifice*”.
3. Plățile se fac cu respectarea prevederilor clauzei stipulate la paragraful [***3.1.4. - Obligații ale Achizitorului privind plățile***](#_3.1.4._Obligații_ale) din prezentul *Contract*.

## 6.3. Plăți intermediare

Nu este cazul.

## 6.4. Plata finală

Plata facturii finale se face de către *Achizitor*, în termenul și condițiile, astfel cum este stipulat în Secțiunea *”Condiții Specifice”.*

## 6.5. Moneda utilizată în cadrul *Contractului*

1. Moneda *Contractului* este cea stabilită în Secțiunea *”Condiții Specifice”*.
2. Moneda plății este cea stabilită în Secțiunea *”Condiții Specifice”*.

## 6.6. Revizuirea prețurilor

Ajustarea *Prețului* *Contractului* se realizează numai în condițiile stipulate în Secțiunea *”Condiții Specifice”*.

## 6.7. Întârzieri în efectuarea plății

În cazul în care *Achizitorul* nu onorează facturile în termenele stabilite, *Contractantul* poate reclama plata unor penalități de întârziere în cuantumul stabilit în Secțiunea *”Condiții Specifice”*. În situația în care *Achizitorul* dovedește că nu a primit în contul său sumele necesare executării *Contractului*, deși a promovat toate formalitățile și acțiunile prevăzute de *Lege*, ori au intervenit împrejurări în legătură cu *Contractul* care determină întârzierea plăților care nu se datorează *Achizitorului* și dovedește cu documente legale lipsa sa de culpă, prevederile prezentei clauze nu se aplică. *Achizitorul* plătește aceste penalități pe baza unei facturi emise de către *Contractant*.

## 6.8. Plata la rezilierea *Contractului*

După reziliere, *Contractantul* este îndreptățit la restul de plată reprezentând valoarea *Produselor* livrate și acceptate de Achizitor, cu respectarea corecțiilor/condițiilor stabilite în Secțiunea *”Condiții Specifice”*.

## 6.9. Garanție pentru plăți în avans și bună execuție

1. *Garanția de bună execuție* este solicitată, constituită, executată astfel cum este stipulat în Secțiunea “*Condiții Specifice*”.

## 6.10. Plăți către terți

Solicitările de plată către terți pot fi onorate numai după operarea unei cesiuni de drepturi ale *Contractantului* către terți, în condițiile menționate la clauzele stipulate la subcapitolul **2.4. –** [***Cesiunea***](#_2.5._Cesiunea) și la subcapitolul [**2.5. - Subcontractarea**](#_2.6._Subcontractarea) din prezentul *Contract* și astfel cum este stabilit în Secțiunea *”Condiții Specifice”*.

# DISPOZIŢII FINALE

## 7.1. Suspendarea *Contractului*

1. *Decizia* de suspendare a prezentului *Contract*, respectiv de sistare a livrărilor, poate fi emisă de *Achizitor* numai în baza unor justificări relevante și pentru o perioadă ce nu poate fi mai mare decât cea agreată de *Părți* înSecțiunea *”Condiții Specifice”*.
2. În cazul în care procedura de acordare sau cea de executare a *Contractului* este viciată de erori substanțiale, nereguli sau de fraudă, *Achizitorul* suspendă/sistează executarea *Contractului*.
3. În cazul în care asemenea erori substanțiale, nereguli sau fraude sunt imputabile *Contractantului*, *Achizitorul* poate, suplimentar suspendării/sistării livrărilor, să refuze efectuarea plăților sau poate proceda la recuperarea sumelor deja plătite, proporțional cu gravitatea viciilor, neregulilor sau fraudei.
4. În cazul suspendării/sistării temporare a livrărilor, durata *Contractului* și *Termenele* stabilite se prelungesc automat cu perioada suspendării/sistării *Contractului*.

## 7.2. *Forța majoră*

### *7.2.1 (a) Definiție*

Termenul „*Forță majoră*” utilizat în prezentul *Contract* este definit potrivit *art. 1.351 alin. (2) din Codul civil* și înseamnă un eveniment independent de controlul *Părților*, care nu se datorează culpei acestora, care nu putea fi prevăzut în momentul încheierii *Contractului* și care face imposibilă îndeplinirea, integrală sau parțială, a obligațiilor de către una dintre *Părți* și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul Părților și care nu ar putea fi evitate prin luarea măsurilor corespunzătoare de diligență.

### *7.2.1. (b) Măsurile care se impun în caz de forță majoră*

1. Forța majoră exonerează de răspundere *Părțile* în cazul neexecutării parțiale sau totale a obligațiilor asumate prin prezentul *Contract*, în conformitate cu prevederile *art. 1.351 din Codul civil*.
2. Forța majoră trebuie constatată de o autoritate competentă.
3. *Partea* care invocă forța majoră are obligația să o aducă la cunoștință celeilalte *Părți*, *în scris*, în termenul stabilit în Secțiunea “*Condiții Specifice*”. Dovada forței majore este certificată de Camera de Comerț şi Industrie a României.
4. *Partea* care a invocat forța majoră are obligația să aducă la cunoștința celeilalte *Părți* încetarea cauzei acesteia în termenul stabilit în Secțiunea “*Condiții Specifice*”.
5. Dacă aceste împrejurări şi consecințele lor durează mai mult decât perioada stabilită în Secțiunea “*Condiții Specifice*”, fiecare *Parte* poate renunța la executarea *Contractului* pe mai departe. În acest caz, nici una dintre *Părți* nu are dreptul de a cere despăgubiri de la cealaltă *Parte*, dar ele au îndatorirea de a-şi onora toate obligațiile care le incumbă în temeiul *Legii* şi al *Contractului* până la data respectivă.

## 7.3. Încetarea *Contractului*

Prezentul *Contract* poate înceta, prin:

1. executarea corespunzătoare a obligațiilor conform prevederilor prezentului *Contract*,
2. acordul de voință al *Părților*,
3. denunțarea unilaterală de către o *Parte* în cazurile stabilite în *Contract*, în baza unui preaviz transmis în scris de către o *Parte* celeilalte *Părți*, cu respectarea termenului astfel cum este stabilit în cadul Secțiunii ”*Condiții Specifice*”.
4. rezilierea de către o *Parte* în cazul îndeplinirii în mod necorespunzător sau neîndeplinirii obligațiilor contractuale de către cealaltă *Parte* contractantă precum și în cazurile expres menționate în prezentul *Contract*.

### *7.3.2. Încetarea Contractului ca urmare a Forței majore*

Dacă forța majoră şi consecințele acesteia durează pentru o perioadă mai mare decât cea stabilită în Secțiunea *”Condiții Specifice”*, fiecare *Parte* poate renunța la executarea *Contractului*. În acest caz, niciuna dintre *Părți* nu are dreptul de a cere despăgubiri de la cealaltă *Parte*, dar acestea au îndatorirea de a-şi onora toate obligațiile care le incumbă în temeiul *Legii* şi al *Contractului* până la data respectivă.

### *7.3.3. Încetarea Contractului pentru non-performanță*

*Achizitorul* are dreptul de a denunța unilateral *Contractul*, în situațiile menționate în cadrul Secțiunii ”*Condiții Specifice*”.

## 7.4. Rezilierea *Contractului*

1. Nerespectarea de către *Contractant*, din culpa sa exclusivă, a obligațiilor asumate prin prezentul *Contract*, dă dreptul *Achizitorului* de a rezilia *Contractul* şi de a pretinde plata de daune-interese în cuantumul stabilit în Secțiunea *”Condiții Specifice”.*
2. Nerespectarea de către *Achizitor*, din culpa sa exclusivă, a obligațiilor asumate prin prezentul *Contract,* dă dreptul *Contractantului* de a cere rezilierea *Contractului* și de a pretinde numai plata corespunzătoare pentru partea din *Contract* îndeplinită și recepționată, până la data încetării *Contractului*.
3. *Achizitorul* are dreptul de a rezilia *Contractul*, cu efecte depline, printr-o notificare scrisă adresată *Contractantului*, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale, în oricare dintre situațiile următoare expres prevăzute și doar dacă Contractantul nu a remediat situația respectivă în cadrul termenului de grație stabilit în Secțiunea *”Condiții Specifice”*. În acest caz, *Contractantul* nu este îndreptățit să pretindă nicio sumă reprezentând daune sau alte prejudicii, dacă:
   * + 1. *Contractantul* nu-și îndeplinește obligațiile, conform prevederilor *Contractului,* astfel cum sunt stabilite în Secțiunea *”Condiții Specifice”*.;
       2. *Contractantul* nu se conformează, în perioada de timp rezonabilă, conform notificării emise de *Achizitor*, prin care i se solicită remedierea *Defectelor/*neconformităților precum și executarea sau neexecutarea obligațiilor din prezentul *Contract*, care afectează în mod grav executarea în mod corespunzător și la termen a obligațiilor contractuale ale *Contractantului*;
       3. *Contractantul* refuză sau omite să aducă la îndeplinire *Dispozițiile* emise de *Achizitor în condițiile prezentului Contract*;
       4. *Contractantul a săvârșit abateri profesionale*, astfel cum sunt stabilite în Secțiunea *”Condiții Specifice”*.
       5. *Contractantul* subcontractează fără a avea acordul scris al *Achizitorului*;
       6. *Contractantul* se află într-o situație de conflict de interese, iar această situație nu poate fi remediată în mod efectiv prin alte măsuri mai puțin severe;
       7. *Contractantul* a fost condamnat pentru o infracțiune în legătură cu exercitarea profesiei printr-o hotărâre judecătorească definitivă;
       8. are loc orice modificarea organizațională care implică o schimbare cu privire la personalitatea juridică, natura sau controlul *Contractantului*, cu excepția situației în care asemenea modificări sunt realizate prin *Act Adițional* la prezentul *Contract*;
       9. apariția oricărei alte incapacități legale care să împiedice executarea *Contractului*;
       10. *Contractantul* eșuează în a furniza/menține/prelungi/reîntregi/completa garanțiile ori asigurările solicitate sau persoana care furnizează garanția ori asigurarea nu este în măsură să-și îndeplinească obligațiile la care s-a angajat prin *Contract*;
       11. în cazul în care, printr-un act normativ, se modifică interesul public al *Achizitorului* în legătură cu care se livrează *Produsele* care fac obiectul *Contractului*;
       12. *Contractantul* a încălcat obligațiile în domeniul mediului, social și al relațiilor de muncă, stabilite prin legislația adoptată la nivelul Uniunii Europene, legislația națională, prin acorduri colective sau prin tratatele, convențiile și acordurile internaționale în domeniul de activitate aplicabil achiziției de *Produse* care fac obiectul *Contractului* și aceste încălcări au fost stabilite printr-un act sancționator emis de către autoritățile competente;
       13. la momentul atribuirii *Contractului,* fie *Contractantul* se afla în situația de a fi fost condamnat, prin hotărâre definitivă a unei instanțe judecătorești, fie persoana, care este membru al organului de administrare, de conducere sau de supraveghere al respectivului operator economic ori are putere de reprezentare, de decizie sau de control în cadrul acestuia, se afla în situația de a fi fost condamnată printr-o hotărâre definitivă pentru comiterea uneia dintre următoarele infracțiuni:
     1. constituirea unui grup infracțional organizat, astfel cum este prevăzut prin *art. 367 din Legea nr. 286/2009* privind Codul penal, cu modificările și completările ulterioare, sau prin dispozițiile corespunzătoare ale legislației penale a statului în care *Ofertantul/Contractantul*, ca operator economic, a fost condamnat,
     2. infracțiuni de corupție, astfel cum este prevăzut prin *art. 289-294 din Legea nr. 286/2009*, cu modificările și completările ulterioare, și infracțiuni asimilate infracțiunilor de corupție, astfel cum este prevăzut prin *art. 10-13 din Legea nr. 78/2000* pentru prevenirea, descoperirea și sancționarea faptelor de corupție, cu modificările și completările ulterioare, sau prin dispozițiile corespunzătoare ale legislației penale a statului în care *Ofertantul/Contractantul*, ca operator economic, a fost condamnat,
     3. infracțiuni împotriva intereselor financiare ale Uniunii Europene, astfel cum este prevăzut prin *art. 181-185 din Legea nr. 78/2000*, cu modificările și completările ulterioare, sau prin dispozițiile corespunzătoare ale legislației penale a statului în care *Ofertantul/Contractantul*, ca operator economic, a fost condamnat,
     4. acte de terorism, astfel cum este prevăzut prin *art. 32-35 și art. 37-38 din Legea nr. 535/2004*, privind prevenirea și combaterea terorismului, cu modificările și completările ulterioare, sau prin dispozițiile corespunzătoare ale legislației penale a statului în care *Ofertantul/Contractantul*, ca operator economic, a fost condamnat,
     5. spălarea banilor, astfel cum este prevăzut prin *art. 29 din Legea nr. 656/2002*, pentru prevenirea și sancționarea spălării banilor precum și pentru instituirea unor măsuri de prevenire și combatere a finanțării terorismului, republicată, cu modificările ulterioare, sau finanțarea terorismului, astfel cum este prevăzut prin *art. 36 din Legea nr. 535/2004*, cu modificările și completările ulterioare sau prin dispozițiile corespunzătoare ale legislației penale a statului în care *Ofertantul/Contractantul*, ca operator economic, a fost condamnat,
     6. traficul și exploatarea persoanelor vulnerabile, astfel cum este prevăzut prin *art. 209-217 din Legea nr. 286/2009*, cu modificările și completările ulterioare, sau prin dispozițiile corespunzătoare ale legislației penale a statului în care *Ofertantul/Contractantul*, ca operator economic, a fost condamnat,
     7. fraudă, astfel cum este prevăzut prin *articolul I din Convenția privind protejarea intereselor financiare al Comunității Europene din 27 noiembrie 1995*;
        1. are loc o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene și, ca urmare a acestui fapt, *Contractul* nu ar fi trebuit să fie atribuit *Contractantului*.
        2. împotriva *Contractantului* se deschide procedura falimentului, *Contractantul* având dreptul de a pretinde numai plata corespunzătoare pentru partea din *Contract* îndeplinită până la data denunțării unilaterale a *Contractului*.
4. *Contractantul* poate rezilia *Contractul* în situațiile stabilite în Secțiunea ”*Condiții Specifice*”.
5. *Partea* care intenționează să rezilieze *Contractul* trebuie să notifice celeilalte *Părți* această intenție precum și motivele invocate pentru reziliere, astfel cum este stabilit în Secțiunea ”*Condiții Specifice*”.
6. Indiferent de motivele de reziliere, *Contractantul* trebuie să ofere toată asistența necesară, inclusiv informații, documente și fișiere, pentru a permite *Achizitorului* să completeze, să continue sau să transfere livrările de *Produse*, fără a întrerupe activități sau fără a avea vreun efect negativ asupra calității sau continuității activităților.
7. Ca efect al rezilierii, *Contractantul* este răspunzător pentru daunele suportate de *Achizitor*, ca urmare a încetării *Contractului*, înainte de termen, din culpa *Contractantului*, inclusiv costuri privind procedura de atribuire printr-un alt contract necesar pentru predarea sau continuarea activităților, *Achizitorul* poate pretinde despăgubiri pentru astfel de prejudicii, astfel cum este stabilit în Secțiunea ”*Condiții Specifice*”.
8. *Achizitorul* are dreptul de a denunța unilateral *Contractul* în cazul nerespectării prevederilor stipulate la subcapitolul **2.3. *2- Modificarea* *Contractului* și dispoziții conexe** din prezentul *Contract*.

## 7.5. Limba *Contractului si Legea aplicabila*

7.5.1. Limba *Contractului* și a tuturor comunicărilor dintre *Părți* este limba română.

7.5.2. Legea aplicabila prezentului contract este *Legea Romana, Contractul* urmând a fi interpretat potrivit acestei legi, cu excepția cazurilor în care se specifică altfel în Secțiunea “*Condiții Specifice*”.

## 7.6. Soluționarea eventualelor dispute

1. *Achizitorul* și *Contractantul* depun toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute care se poate/pot ivi între *Părți* în cadrul sau în legătură cu îndeplinirea *Contractului*.
2. *Părțile* trebuie să răspundă la o solicitare de soluționare pe cale amiabilă în termenul stabilit în Secțiunea *”Condiții Specifice”*.
3. Dacă disputa nu este astfel soluționată în termenul stabilit la clauza [**7.6.(a)**](#_7.9._Soluționarea_eventualelor) din prezentul *Contract* (Partea a II-a, Conditii specifice) și *Părțile* au, în continuare, opinii divergente în legătură cu sau în îndeplinirea *Contractului*, acestea trebuie să se notifice reciproc și în scris, în privința poziției lor asupra aspectului în dispută precum și cu privire la soluția pe care o întrevăd pentru rezolvarea ei.
4. Dacă încercarea de soluționare pe cale amiabilă eșuează sau dacă una dintre *Părți* nu răspunde în termen la solicitare, oricare dintre *Părți* poate invoca prefeserile astfel cum sunt stipulate în Secțiunea *”Condiții Specifice”*.
5. Pe perioada soluționării disputelor, *Contractantul* este obligat să continue livrarea *Produselor* astfel cum este stabilit prin prezentul *Contract*. În situația nerespectării acestei obligații, *Achizitorul* este îndreptățit la despăgubiripentru neexecutarea obligațiilor contractuale, astfel cum este specificat în Secțiunea *”Condiții Specifice”*.

|  |  |
| --- | --- |
| **Pentru *Achizitor*,** | Pentru ***Contractant*,** |
|  |  |
| **AGENTIA PENTRU DEZVOLTARE REGIONALA A REGIUNII DE DEZVOLTARE SUD – EST (ADR SE)** | [Contractantul] |
| DIRECTOR GENERAL | [numele și prenumele reprezentantului legal al Contractantului] |
|  | [funcția reprezentantului legal al Contractantului] |
| Data: | [semnătura reprezentantului legal al Contractantului] |
| *DIRECTOR ECONOMIC*  *Consilier Juridic,* |  |